Obilježavanje Svjetskog dana muzike | Banjalučanke.com\nU okviru obilježavanja Svjetskog dana muzike, u srijedu 21. juna ove godine, Akademija umjetnosti Univerziteta u Banjoj Luci u saradnji sa Muzikološkim društvom Republike Srpske, održaće čas muzike u atrijumu Gradske uprave, od 12.00 do 12.45 časova.\nPovodom Svjetskog dana muzike, u gradu su planirane brojne aktivnosti. U Ulici Veselina Masleše (Gospodskoj), u periodu od 17.00 do 22.00 časa, biće održani javni nastupi. U realizaciji programa učestvuju studenti i profesori Akademije umjetnosti Univerziteta u Banjoj Luci, Gradski tamburaški orkestar Banja Luka i SPD „Jedinstvo“ Banja Luka. U okviru ove manifestacije, studenti Katedre za gitaru će, u 20.00 časova, održati koncert u Muzeju savremene umjetnosti Republike Srpske.\nU slučaju kiše, program će biti izveden u Muzičkom paviljonu Parka Petar Kočić.\nProjekat „Svjetski dan muzike 2017“ podržao je Grad Banja Luka, putem Javnog poziva za sufinansiranje projektnih aktivnosti udruženja iz oblasti kulturnog stvaralaštva.


Za Fond solidarnosti RS, vlada Srbije donira 250 hiljada evra\nHomeRegionZa Fond solidarnosti RS, vlada Srbije donira 250 hiljada evra\n26/12/2017Redakcija BALKAN TVRegion0\nPredsednica Vlade Srbije, Ana Brnabić učestvovaće sutra u Banjaluci na donatorskoj večeri Vlade Republike Srbije na kojoj se prikupljaju sredstva za Fond solidarnosti RS za dijagnostiku i lečenje oboljenja, stanja i povreda djece u inostranstvu.\nVlada Srbije donela je, na sednici održanoj 25. decembra, zaključak da na račun Fonda bude uplaćeno 250 hiljada evra, saopštila je vladina Kancelarija za saradnju sa medijima.\nSa predsednicom Vlade Srbije, na donatorskoj večeri u Administrativnom centru Vlade RS učestvovaće i ministar zdravlja Zlatibor Lončar i ministar za rad, zapošljavanje, boračka i socijalna pitanja Zoran Ðorđević, pišu „Nezavisne novine“.\nPremijerka i srpski ministri, zajedno sa predsednikom i premijerkom Republike Srpske, Miloradom Dodikom i Željkom Cvijanović, kao i ministrima Vlade RS razgovaraće na donatorskoj večeri „S ljubavlju hrabrim srcima“ sa građanima koji budu dali svoj doprinos pozivanjem humanitarnog telefonskog broja.\nDonatorsko veče „S ljubavlju hrabrim srcima“, održava se od 2010. godine pod pokroviteljstom predsjednika Republike Srpske i do sada je posredstvom te humanitarne akcije pomoć dobilo 1.841 dijete sa raznim oboljenjima i poteškoćama u razvoju.


BL /Kriza u FS RS: Čelni ljudi dovedeni pred zid, čekaju se ostavke / Radio Sarajevo\nReprezentacija.ba/Foto: Damir Hajdarbašić\n18. 08. 2019. u 20:04:00 Radiosarajevo.ba\nPredsjednik Fudbalskog saveza Republike Srpske Mile Kovačević broji ne posljednje dane, već sate na toj funkciji, prenosi pravdabl.com.\nDanas je u Banjoj Luci koalicija pod nazivom “Spasimo fudbal Republike Srpske” održala sastanak na kojem se našlo gotovo sve što vrijedi od Novog Grada do Trebinja, Doboja, Zvornika, Brčkog, Bijeljine, Foče, Modriče, Banjaluke,Gradiške, Prijedora, Laktaša….\nKoalicija je sakupila i 50 potpisa za sazivanje Vanredne Skupštine FSRS, na kojoj će biti samo jedna tačka, glasanje o (ne)povjerenju predsjedniku Mili Kovačeviću. S obzirom da u Skupštini ima 55 delegata, gotovo je već izvjesno, da će ovih 50 potpisa biti i više nego dovoljno da nastupe promjene u fudbalu RS.\nDogovoreni su konkretni koraci poslije smjene, kao i aktivnosti prema FSBiH, potom Fudbalskom savezu Srbije, reprezentativnim selekcijama, infrastrukturi…svim onim problemima koji su tinjali za poslednjih 12 godina Kovačevićeve vladavine.\nI ono što je u cijeloj priči zanimljivo, i oni njegovi najjači čuvari leđa, među kojima su neki i u Skupštini FSRS, potpisali su akt za promjene. Pretpostavka je da bi i poslednjih pet to uradilo, ali nije bilo potrebe za takvim potezom, jer za sazivanje sjednice dovoljno je 1/3, odnosno 19 potpisa, a već smo rekli da ih je prikljupljeno okruglo 50.\nDa ima imalo pameti, Kovačević bi prekinuo cijelu agoniju, i ovu farsu, i sam ponudio i podnio ostavku, otišavši koliko-toliko na razuman način.\nNaši izvori kažu, da je generalni sekretar FSRS Goran Ćejić, sada na najvećoj vatri, jer potpisi stižu ravno njemu! A, on u duhu pravila koja su sami između sebe razvili, predaje ih Izvršnom odboru FSRS i predsjedniku Mili Kovačeviću.\nĆejić zna vrlo dobro, da je i on meta, i to velika, ali legitimna. A, odmah rame uz rame stižu Banjac, Lisčinski, Mandić, Kapor, Marić, Starčević, Brkić, Oljača, Spasojević\nTagovi: Mile Kovačević Banja Luka Nogometni savez\nPL / Glavni sudija se iz bizarnog razloga nije pojavio na utakmici Chelsea–Leicester\nEL / Edin Džeko protiv Grka ili Engleza, Edin Višća ide na Manchester United


Šamar građanskom društvu\nNovi udar na građanski aktivizam i nevladine organizacije usledio je kroz komunalnu taksu za isticanje firmi na poslovnom prostoru - Gradskog sekretarijata za finansije , gde su neprofitne i humanitarne organizacije trećeg sektora izjednačene sa visoko profitabilnim preduzećima kao što su supermarketi i banke . Politička realnost u Srbiji obeležena je i ovakvim ekstremno negativnim promenama u društveno ekonomskoj stvarnosti .\nNapominjemo da u mnogim evropskim zemljama nevladin, neprofitni i dobrovoljni sektor koji se bavi najosetljivijim društvenim pitanjima ne podleže takvim nametima. Neprihvatljivo je da oni koji hoće da nas odvedu u Evropu, a imaju punu i neuslovljenu podršku trećeg sektora prave ovakve propuste.\nPored svih problema koje imaju nevladine organizacije kao što su nedostatak opreme, srestava, nestabilnih i nedovoljnih izvora finansiranja javlja se ignorisanje stvarnosti i nerazumevanje države kroz komplikovane administrativne procedure i nestimulativne poreske propise.\nZamolili bi smo potpredsednika vlade Srbije gospodina Božidara Đelića da o svom izlaganju i zaključcima sa nedavnog kongresa Federacije nevladinih organizacija Srbije obavesti gradskog sekreta za finansije grada Beograda čija je i nadležnost sporna odluka .\nOvakvim propisima direktno su ugroženeo osetljive i marginalizovane socijalne grupe kojima su neprofinne organizacije kao svojim korisnicima i odgovorne .\nOK Centar Obrenovac\nOŽEC – Obrenovac\nUG Zeleni Obrenovac\nDruštvo žena Barič\nKoalicija mladih Obrenovac\nRomsko društvo Grabovac\nRomski centar Obrenovac\nUG 14. oktobar – Obrenovac


Evropska komisija: Nismo mi odabrali Tanjug za novu redakciju | 013 info\nRaskrikavanje\tČet, 02/12/2021 - 20:51\nKomisija je saopštila da nije ona birala učesnike u projektu u koji će uložiti oko 1,8 miliona evra za dve godine.\nNa pitanje po kom kriterijumu je Tanjug deo takve redakcije, s obzirom na narušenu reputaciju i objavljivanje dezinformacija, iz Evropske komisije je za portal Raskrikavanje rečeno da nisu oni birali članice redakcije niti su sastavili konzorcijum od 16 novinskih agencija.\n"Neke novinske agencije odlučile su da zajedno iznesu predlog i uključile su partnere za koje su verovali da su najrelevantniji za dobijanje podrške EU. Dakle, ovo je potpuno privatna odluka koja ne pripada Komisiji", ističu iz EK implicirajući da je to slučaj i sa Tanjugom, odnosno da je Tanjug deo grupne prijave više agencija.\nKomisija je, navode, procenjivala sve pristigle predloge u odnosu na ciljeve i kriterijume koji su objavljene u njihovom pozivu. Agencije su, kako ističu iz EK, u svojoj konkursnoj dokumentaciji navodile da će biti posvećene striktnim uređivačkim statutima nove redakcije, "kako bi se garantovalo izveštavanje koje je nezavisno, nepristrasno i bez uticaja trećih strana".\n"U ovom trenutku pola godine pre početka rada redakcije mi smo uvereni da će se i Tanjug povinovati ovim principima", naveli su iz DPA za Raskrikavanje.\nKako je saopšteno u ponedeljak iz Brisela, u panevropsku redakciju koja će izveštavati o Evropskoj uniji Komisija će uložiti gotovo 1,8 miliona evra, a počeće da radi sledeće godine. Koalicija za slobodu medija koja okuplja novinarska udruženja u Srbiji zapitala je po kom kriterijumu Tanjug ulazi u prvu "evropsku novinsku redakciju" i pozvala Evropsku komisiju i učesnike projekta da preispitaju tu odluku.\nKoalicija je u saopštenju ukazala na "narušenu reputaciju" i odgovornost Tanjuga "za srozavanje profesionalnih i etičkih standarda profesije", kao i na blisku saradnju sa vlastima i dodala da protestuje povodom uključivanja Tanjuga u rad prve "evropske novinske redakcije".\nU saopštenju se ističe da je Tanjug medij poznat po bliskoj saradnji sa vladajućim strukturama u Srbiji i postavlja pitanje kako je moguće da je EK spremna na saradnju sa agencijom koja je plasirala netačne informacije u interesu političara i stranaka, a ne tačne vesti u korist gradjana.\n"Kako je moguće da je Tanjug deo dugoročnog projekta vrednog 1,76 miliona evra, a da je reputacija te agencije duboko narušena jer je direktno učestvovala u urušavanju demokratije? Kako je moguće da Evropska komisija finansira upravo onu redakciju koja je odgovorna za proizvodnju dezinformacija, za učešće u javnim hajkama protiv kritičara sadašenje vlasti i za srozavanje profesionalnih i etičkih standarda profesije", navodi Koalicija i poziva EK da preispita odluku.


Kosovo: Nastavak konstitutivne sednice zakazan za 24. avgust - Vijesti sa Balkana i Svijeta\nKosovo: Nastavak konstitutivne sednice zakazan za 24. avgust\nPRIŠTINA (AA) – Nakon konsultativnog sastanka s predstavnicima političkih subjeketa, predsedavajući konstitutivnom sednicom Skupštine Kosova, najstariji poslanik Adem Mikullovci zakazao je za 24. avgust nastavak konstitutivne sednice. Na dnevnom redu sednice će biti izbor predsednika i potpredsednika Skupštine Kosova, javlja Anadolu Agency (AA).\nKonsultativnom sastanku nisu prisustvovali predstavnici Pokreta Samoopredeljenje, a svi drugi subjekti su podržali predlog da se nastavak konstitutivne sednice zakaže za sledeći četvrtak, koji je u ime koalicije PAN (Demokratska partija Kosova-Alijansa za budućnost Kosova-Inicijativa za Kosovo), izneo potpredsednik Demokratske partije Kosova Enver Hoxhaj. On je kazao da će PAN za kandidata za predsednika Skupštine predložiti Kadri Veselija, predsednika Demokratske partije Kosova.\nHoxhaj je izrazio zabrinutost zbog načina na koji su organizovana predhodna četiri nastavka konstitutivne sednice, odnosno bez konsultacija sa koalicijom PAN-om koja je na izborima osvojila najviše glasova i kojoj prema odluci Ustavnog suda iz 2014. pripada mesto predsednika Skupštine. Po njegovim rečima PAN nije bojkotovao, niti odugovlačio proces konstituisanja institucija, nego do sada nije bio spreman.\n“Cilj prevremenih izbora održanih pre nekoliko nedelja nije bio samo formiranje nove Vlade i nove Skupštine, već je cilj bio da jedna nova Skupština i Vlada adresiraju neke od tema koje su u zastoju s rešavanjem i kako da se suočimo sa novim izazovima koji su pred Kosovom i regionom”, kazao je Hoxhaj.\nU, na momente, oštroj raspravi predstavnika PAN-a i LAA-a, predstavnici koalicije LAA (Demokratski savez Kosova-Alijansa novo Kosovo-Alternativa) izrazili su sumnju da će se poslanici PAN-a zaista pojaviti na sednici 24. avgusta, imajući u vidu da su predhodne četiri sednice bojkotovali.\nŠef poslaničke grupe LAA-a, Avdullah Hoti kazao je da njegova koalicija učestvuje na svim sednicama zakazanim na regularan način, te da svi treba da preuzmu odgovornost i da ne odugovlače proces.\n“Niko nema monopol na formiranje institucija. Institucije zemlje formira većina, ukoliko imate tu većinu vi bi ste trebali već danas poslepodne da sazovete sednicu Skupštine i da izaberete institucije. Cena za građane je mnogo velika, jer više od dva meseca nismo mogli da izaberemo institucije, više od dva meseca obećavate da imate većinu, a ne dolazite u Skupštinu”, kazao je Hoti.\nS druge strane, Bilall Sherifi iz Inicijative za Kosovo, koja je deo PAN-a, naglasio je da poslanici PAN-a nisu odugovlačili proces, nego su im bile potrebne dodatne konsultacije. On je naglasio da bi se odugovlačenjem smatrala situaciju u kojoj koalicija PAN ima većinu, a ne dolazi na sednice.\nSvi predstavnici manjinskih partija podržali su predlog da se nastavak sednice zakaže za narednu nedelju, uz poruku da se proces ne treba odugovlačiti.\nKonstitutivna sednica Skupštine Kosova započeta je 3. avgusta, pa je sazivana još tri puta, ali nije mogla biti održana zbog bojkota poslanika koalicije PAN. Obzirom da je Teuta Rugova, poslanica koalicije LAA, podržala koaliciju PAN u Skupštini Kosova za sada niko nema potrebnu većinu od 61 glasa. Na izborima 11. juna, koalicija PAN osvojila je 39 poslanika, Pokret Samoopredeljenje 32, a koalicija LAA 29 poslanika. Manjinski subjekti imaju garantovanih 20 poslaničkih mesta, od kojih je 9 osvojila Srpska lista, koju podržava Beograd.\nPOVEZANE STAVKEkonstituisanjekonsultacijepolitički subjektiSkupstina Kosova\nErdogan: Zajedno s narodom smo uspjeli pobijediti teroriste FETO-a\nKosovo i Makedonija potpisali sporazum o otvaranju graničnog prelaza Stančić


pink.rs | Članovi Predsedništva BiH krajem januara u zvaničnoj poseti Briselu\nOčekuje se da će jedna od tema biti odgovori na dodatna pitanja Evropske komisije, jer bi BiH ubrzo trebalo da finalizuje odgovore, kako bi u skorijem periodu dobila pozitivno mišljenje Komisije, a onda i kandidatski status za članstvo u EU.\nČlanovi Predsedništva BiH Milorad Dodik, Šefik Džaferović i Željko Komšić trebalo bi da borave u Briselu 29. i 30. januara, gde će se sastati sa čelnicima ključnih institucija Evropske unije.To će biti prva zvanična poseta novog saziva Predsedništva BiH Briselu.\nOčekuje se da će jedna od tema biti odgovori na dodatna pitanja Evropske komisije, jer bi BiH ubrzo trebalo da finalizuje odgovore, kako bi u skorijem periodu dobila pozitivno mišljenje Komisije, a onda i kandidatski status za članstvo u EU, navode mediji.\nReforme i pregled do sada uradjenog posla, naredni koraci i izazovi su jedna od tema koja se očekuje u Briselu sa zvaničnicima BiH, kao i implementacija izbornih rezultata i formiranje vlasti.\nKonkretne teme razgovora u Briselu i detalji sastanaka bit će poznati početkom sledeće sedmice, neveo je sarajevski portal.


Zanimljive izjave Uščuplića nakon što je Sarajevo osvojilo sedmi trofej Kupa u historiji\n26.05.2021 19:45 Autor: Raport.ba\nFK Sarajevo je nakon boljeg izvođenja penala (4:1) bilo bolje od Borca i tako sedmi put u svojoj historiji došlo do trofeja Kupa Bosne i Hercegovine.\nNakon tvrde i čvrste igre oba tima nije bilo golova u regularnom dijelu utakmice, a onda se pristupilo izvođenju penala, gdje je bordo tim bio uspješniji sa 4:1.\nDženan Uščuplić je tako došao do još jednog trofeja na klupi Sarajeva, a ovaj mladi stručnjak već jednom je ranije osvajao najmasovnije fudbalsko takmičenje u našoj državi sa bordo klubom.\n“Mislim da smo pored silnih problema u ovom polusezonu uspjeli se skupiti i odigrati na način na koji smo odigrali. Za nijansu smo bili bolji od Borca i zasluženo smo podigli trofej Kupa”, rekao je Uščuplić, te je dodao:\nPROČITAJTE Uskoro novi travnjak na Olimpijskom stadionu na Koševu. Projekt vrijedan više od 2,4 miliona maraka\n“Ovaj trofej je spasio sezonu koliko-toliko. Još uvijek ne mogu da vjerujem da smo prosuli toliku prednost u prvenstvu i da se sada moramo zadovoljiti trofejem Kupa”.\nNa pitanje da li će ostati u stručnom štabu Sarajeva i naredne sezone, Uščuplić je rekao:\n“Mislim da je rano govoriti o tome”.\nTagovi: Dženan Uščuplić FK Sarajevo Kup BiH\nSve pogodio / Feđa Dudić je 5. aprila znao šta će se desiti u finalu: Uvodim Bogdanovića, skida dva penala...\nBorac nakautirao Sarajevo na Koševu. Bitka za prvaka se nastavlja\nU 86. godini preminuo legendarni fudbaler Sarajeva Salih Šehović\nPobjeda Sarajeva nad Borcem. Šest golova na Koševu\nPoznati sastavi Želje i Sarajeva za duel na Koševu: Poraz u vječitom derbiju bio bi kao so na ranu


Јanuarske penzije u Srpskoj veće za 2,17 odsto | Glas Laktaša - Nezavisni online magazin\nЈanuarske penzije u Srpskoj veće za 2,17 odsto\nLAKTAŠI, 29. januara – Јanuarska penzija u Republici Srpskoj biće veća za 2,17 odsto. Prvo povećanje penzija u ovoj godini dolazi na osnovu usklađivanja penzija sa povećanjem plata i cijena na tržištu. Ovo zakonsko povećanje Vlada je dodatnom odlukom omogućila i penzionerima sa najnižim primanjima.\nPrvi sastanak u ovoj godini sa predsjednikom Vlade za predstavnike prenzionera bio je dobitan. Zakonom, Vlada je obavezna na početku svake godine da vrši usklađivanje penzija sa povećanjem plata i inflacijom u prethodnoj godini.\n– Povećanja su bila na tržištu 1,2 odsto, plate su bile oko tri odsto povećane i kada uzmemo iz jednog i drugog izvora za povećanje penzije to iznosi 2.17 odsto – ističe Rade Rakulj, predsjednik Udruženja penzionera Republike Srpske.\nPredsjednik Vlade Republike Srpske Radovan Višković najavio je da će Vlada obezbijediti dodatna sredstva u budžetu od pet do šest miliona KM radi sprovođenja zakonske obaveze redovnog usklađivanja penzija za 70.000 penzionera u Srpskoj u ovoj godini.\nPovećanje će se osjetiti već na januarskoj penziji. Predsjednik Vlade obećava naredno povećanje penzije biće čim za to budu obezbijeđeni uslovi u budžetu.\nPrethodni tekstBranko i Milica Nović dočekali 70 godina braka: Slogom dostigli dijamantski pir\nSledeći tekstSEMINAR KOMPANIJE ”DNA” U BANJALUCI: KAKO DO PRESELJENJA U AUSTRALIJU I DOBIJANJA AUSTRALIJSKE VIZE


"Orlovi" pobedili Dansku 24:22 | Ist Media\n08:23: PM Saturday September 19, 2020\nObjavljeno 17. January 2012. at 23:19 piše Ist Media\nReprezentacija Srbije u drugom kolu Evropskog prvenstva u rukometu izvojevala je vrednu pobedu nad reprezetacijom Danske 24:22. „Orlovi“ su u beogradskom „Pioniru“ pred 7.000 navijača prikazali igru dostojnu finalu, iako su Danci bili favoriti u ovom susretu.\nNajzaslužniji za drugu pobedu naše reprezentacije je Darko Stanić, koji je sa 17 odbrana proglašen za igrača utakmice, a najbolji strelac bio je Momir Ilić, sa osam postignutih golova.\nReprezentaciji Srbije je ovo druga pobeda na kontinentalnom prvenstvu, i u četvrtak igraće za prvo mesto u grupi protiv Slovačke. Danska će u trećem kolu morati pobedom protiv Poljske da izbori drugu poziciju u grupi.


DODIK: Predsjedništvo BiH radi protiv interesa Srpske - Republika\nDODIK: Predsjedništvo BiH radi protiv interesa Srpske\nBy republika 06/04/2015 Nema komentara5 Mins Read\nDodik je na konferenciji za novinare u Banja Luci rekao da Srpska mora biti oprezna, te da novo Predsjedništvo BiH ne vodi računa o interesima Republike Srpske.\nOn je ocijenio da priča o mehanizmu koordinacije, na način kako je plasira predsjedavajući Predsjedništva BiH Mladen Ivanić, vodi centralizaciji odlučivanja na razini BiH i prenošenju izvornih nadležnosti Srpske na razinu BiH.\nDodik je naglasio da Predsjedništvo BiH apsolutno nije nadležno za stvaranje dogovora u vezi sa mehanizmom koordinacije, iako je Ivanić izjavio da je potrebno stvoriti jednostavniji mehanizam i da u slučaju neslaganja konačnu odluku donosi predsjedavajući Vijeća ministara BiH ili Predsjedništvo BiH.\nOn je naveo da Ivanić u svojoj izjavi spominjao i županije, ali da član Predsjedništva BiH nema ustavnu ulogu da se brine o županijama.\n“Ranije je Europska komisija utvrdila jasne odgovornosti za europska pitanja u BiH gdje je rečeno da 73 posto nadležnosti ima Republika Srpska, 14 posto zajedničke institucije”, istaknuo je Dodik.\nOn je naveo da je u prethodnom razdoblju politika Republike Srpske, predvođena SNSD-om, bila da se napravi adekvatan pristup za europske integracije koji odražava ustavni poredak u BiH i ustavne nadležnosti, te da se na temelju toga došlo do mehanizma koordinacije, ali da je zastoj napravljen zbog neslaganja županijske i federalne razine.\n“Jasno je da je taj mehanizam koordinacije bio temeljni problem bošnjačke politike u BiH, jer su željeli da taj mehanizam koordinacije izbjegnu i dođu do nekog drugog procesa koji bi omogućavao dodatnu centralizaciju”, naglasio je Dodik i podsjetio da su neki od zahtjeva Bakira Izetbegovića bili i da se članovi Predsjedništva BiH biraju u parlamentu BiH i da se ukine odluka o prebivalištu, što je Srpska odbila.\nDodik je podsjetio da je Ivanić u inauguralnom govoru 17. studenod prošle godine rekao: “Smatram da mehanizam koorodinacije sa EU treba konačno usvojiti i mislim da smo na najboljem putu da prihvatimo prijedlog Bakira Izetbegovića i blizu smo rješenja”.\nOn je naveo da je Izetbegovićev prijedlog nešto što se davno moglo čuti, a to je da Predsjedništvo BiH ili predsjedavajući Vijeća ministara BiH pribave tu ulogu da rješavaju takozvane konflikte.\nPredsjednik Srpske je naglasio da mehanizam koordinacije mora uvažiti nadležnosti date po Ustavu, te da se u postojećem rješenju, koji je usaglašen, govori o tome na koji način se konflikti rješavaju – organiziranjem ministarske konferencije gdje ministri iz Srpske i FBiH nadležni za različite oblasti usaglašavaju stajališta, te da, ako ima stajališta, onda se dogovori tko od njih ide i predstavlja to stajalište pred EU.\nDodik je ukazao na razne pokušaje da se nanese šteta Srpskoj sa razine BiH, da Srpska mora biti oprezna, te da novo Predsjedništvo BiH ne vodi računa o interesima Republike Srpske.\n“Svaki put kada pokušamo da ukažemo na ono što jeste objektivno u svemu tome, od isporuke oružja Ukrajini, do vojne imovine ili pak mehanizma koordinacije ili toga da je izjava koju je prihvatio Mladen Ivanić da radi kao član Predsjedništva nije od interesa za Republiku Srspku i da Predsjedništvo BiH ne može to da radi, uvijek su opravdavali ili svaljivali nam priču kako je ovdje neki ogrezli kriminal i korupcija i mi nešto krijemo. To je floskula”, rekao je Dodik.\n“I da pravi neku novu praksu koja nije apsolutno adekvatna onome što jeste njegova ustavna pozicija, jer je on izabrani srpski član Predsjedništva u Republici Srpskoj i primarno odgovara Srpskoj i biračkom tijelu u Republici Srpskoj”, naglasio je Dodik.\nDodik je naveo da su predstavnici Republike Srpske u vlasti na razini BiH “probosanske političke snage” koji ne oklijevaju da prvom prilikom loše govore o Srpskoj, iako je Srpska jedina u BiH na vrijeme formirala vlast.\n“Ivanić i drugi predstavnici u zajedničkim institucijama su dio jedne politike koju smo mogli da vidimo kroz potpisani sporazum između SDA i DF-a, koji je nešto ranije potpisan od ovih partija nego što su tome pristupile partije iz Srpske, a gdje se jasno nameće šta i kako treba da bude riješeno i može da se vidi da se na ovaj način predlaže rješavanje problema mehanizma koordinacije”, rekao je Dodik.\nOn je naveo da je politika Mladena Ivanića za Republiku Srpsku neprihvatljiva, te podsjetio da se, prema Ustavu Republike Srpske, predsjednik Republike konzultira ili da prijedlog za veleposlanika u ime Srba.\nDodik je naglasio da su u ranijim mandatima predsjednik Republike Srpske i srpski član Predsjedništva to prakticirali, ali da to ne važi za Mladena Ivanića.\n“Ustav Republike Srpske, za koji je Venecijansko povjerenstvo reklo da je usaglašen i nije protivan Ustavu BiH, u svojim odredbama i ovlastima predsjednika Republike stoji da predlaže kandidate za veleposlanike u diplomatskoj mreži BiH. Sve se to ruši jer je dio koncepta koji je prihvatio da završi Mladen Ivanić”, rekao je Dodik. /republikainfo.com/


Dodić: Dobro drugo poluvreme nam donelo pobedu - ATA Stars\nHome/cVesti - sportovi/Fudbal/Dodić: Dobro drugo poluvreme nam donelo pobedu\nTrener Jagodine Mladen Dodić ocenio je danas da su njegovi fudbaleri kvalitetnom igrom u drugom poluvremenu nadigrali Radnički iz Niša i zasluženo osvojili tri boda.\n-Kad se kaže da je rezultat 3:1 deluje da je mnogo lakše nego što je bilo (zabeležiti pobedu), ali Radnički nam je u prvom poluvremenu pravio mnogo problema, osim tog gola, bili su opasni u kontri I polukontri – ocenio je Dodić.\nJagodina je danas posle preokreta na svom stadionu pobedila Radnički sa 3:1 u utakmici trećeg kola Super lige Srbije.\n-Mi smo dobro otvorili meč, nekoliko šansi, ali je dekoncentracija usledila u drugom delu prvog poluvremena i nekoliko grešaka koje su nas koštale gola. Drugo poluvreme je bilo onako kako je Jagodina igrala i prošle godine, kako Jagodina mora da igra svaku utakmicu, ali svih i 90. Minuta – kazao je Dodić.\nDodao je da njegova ekipa mora da se okrene sledećem meču, protiv Vojvodine. Trener Radničkog Dragoslav Stepanović cenio je da je njegova ekipa odigrala loše drugo poluvreme i da je rano primljen gol poremetio igru njegovih fudbalera.\n-Mislim da smo danas videli dva različita poluvremena. U prvom smo bili blizu nečega što se zove igra i kontra i mislim da smo u tom periodu i iznenadili ekipu Jagodine. Pored gola koji smo dali, mislim da smo imali još dve šanse koje nismo iskoristili – kazao je Stepanović.\n-U drugom poluvremenu kao da je sasvim jedna druga ekipa izašla na teren i posle ovoga gola koji smo primili u trećem minutu drugog poluvremena nismo bili nigde. Jagodina je pobedila zasluženo, više je želela i uradila je više u ovom drugom poluvremenu i osvojila je tri boda – dodao je Stepanović.\nPovezana vest: Mesi: Neću se povući iz reprezentacije Argentine


Radio Šumadinac > Forum > OPŠTI FORUMI > Sport > Kosarka > Poraz Srbije pred SP, Djordjevic udaljio Micova iz tima\n24.08.2014 22:22 #1\nPoraz Srbije pred SP, Đorđević udaljio Micova iz tima\nBEOGRAD - Košarkaška reprezentacija Srbija izgubila je danas u Beogradu od selekcije Novog Zelanda sa 102:96 (22:29, 30:14, 19:25, 31:28), u poslednjoj proveri pred odlazak na Svetsko prvenstvo u Španiju.\nSrbija je odigrala neizvestan meč sa dosta oscilacija, a pitanje pobednika rešeno je u poslednjih 90 sekundi kada su gosti pogodili dve trojke sa zvukom sirene.\nNajefikasniji u srpskom timu bio je Nemanja Bjelica sa 17 poena, dok su po 14 poena postigli Miroslav Raduljica i Vladimir Štimac.\nTokom druge četvrtine Aleksandar Đorđević udaljio je iz tima Vladimira Micova, koji je nezadovljan izmenom nešto prigovorio selektoru.\nSpecijalni gost u hali Pionir bio je plivač Velimir Stjepanović, koji je na Evropskom prvenstvu u Berlinu osvojio zlatne medalje u disciplinama 200 i 400 metara slobodnim stilom.\nViše od 5.000 gledalaca pozdravilo je Stjepanovića, kome je kapiten Nenad Krstić uručio dres košarkaške reprezentacije Srbije sa potpisima igrača.


Danas je Međunarodni dan ljudskih prava : Nadlanu.com\nObjavljeno 10. dec 2013. / 08:56:10\nU Beogradu će biti održana konferencija "Uspostavljanje nacionalnog mehanizma za praćenje sprovođenja preporuka tela UN za ljudska prava", na kojoj će govoriti ministar bez portfelja zadužen za evropske integracije Branko Ružić, stalna koordinatorka UN u Srbiji Irena Vojčakova Solorano, ambasador EU u Srbiji Majkl Devenport i direktorka Kancelarije za ljudska i manjinska prava Suzana Paunović.\nZaštitnik građana Saša Janković uručiće predsedniku Skupštine Srbije Nebojši Stefanoviću izveštaj o sprovođenju strategije za unapređenje položaja Roma sa preporukama.\nNjegove zamenice Gordana Stevanović, odnosno Vladana Jović razgovaraće sa predstavnicima NVO "Duga" iz Šapca i posetiti Ženski fudbalski klub "Šabac", kao i preduzeće za zapošljavanje i rehabilitaciju osoba sa invaliditetom u Smederevskoj Palanci "Goša".\nNa Trgu Republike u Beogradu, povodom Međunarodnog dana ljudskih prava, Žene u crnom, Romske ženske mreže Banata i Rekontrukcije Ženski fond održaće akcija solidarnosti "Rasizmu odupri se" , dok u Domu omladine "WAKE UP production" u saradnji sa Domom omladine Beograda, E.T.M. produkcijom i Teatrom DODIR organizuje kampanju "STOP!- kršenju ljudskih prava".\nZaštitnik građana Saša Janković i stalna koordinatorka UN u Srbiji Irena Vojčakova Solorano poručili su juče da se situacija u oblasti ljudskih prava u Srbiji neprekidno se poboljšava, ali da su nedavni protesti protiv smeštaja azilantim ukazali da postoji razlog za zabrinutost\nKako su naveli u zajedničkom saopštenju sve veći protok ilegalnih migranata i položaj azilanata u Srbiji predstavlja ozbiljnu bojazan u oblasti ljudskih prava, jer stotine osoba koje traže azil u Srbiji imaju neodređen status i neizvesnu budućnost, a mnogima nisu na odgovarajući način utvrđene ili registrovane pojedinačne potrebe.\nJanković je istakao da je potrebno hitno rešiti pitanje smeštaja i drugih osnovnih potreba, ali i da se zakoni koji su trenutno na snazi u Srbiji primenjuju bez odlaganja ili izuzetaka.\nOn je dodao da zakonski okvir mora da se unapredi, a pitanju pristupi regionalno "kako bi se predvideli izazovi sve većih globalnih i regionalnih migracija, a potrebne procedure i i resursi poboljšali".\nVojčakova Solorano je dodala da UN razumeju izazove s kojima se Srbija suočava u vezi sa porastom migracionih tokova preko Srbije i Zapadnog Balkana istakavšti da je potrebno ojačati sistem kako bi omogućio identifikaciju, evidenciju, odgovarajuće profilisanje azilanata i upućivanje na različite procedure, kao i procenu zahteva za azilom zasnovanu na činjenicama.\nJanković: Siromaštvo i nezaposlenost "ubice ljudskog prava"\nPostignutim rezultatima u oblasti pristupa informacijama Srbija ne treba da se stidi, rekao je danas poverenik Rodoljub Šabić, ukazujući da je oblast zaštite podataka o ličnosti krajne zabrinjavujuća i predstavlja potencijalno izvor sve većih problema kada su u pitanju ljudska prava.\nZaštitnik građana Saša Janković je ovim povodom da je u Srbiji iskazana veća odlučnost u borbi protiv korupcije i ostvaren napredak u zdravstvenoj zaštiti Roma, dok je slučaj azilanata otkrio sve nedostatke kampanjskog načina rada institucija i zaštite ljudskih prava najranjivijih.\nJanković je u intervjuu Tanjugu rekao da je pitanje "da li Srbija napreduje u ostvarivanju ljudskih prava", najnezahvalnije moguće, jer, kako objašnjava, sve zavisi od perspektive.\n"Iz perspektive nekih ljudi, Srbija napreduje i recimo da smo postigli napredak u zdravstvenoj zaštiti Roma, sticanju pravnog identiteta za veliki broj građana koji nisu bili upisani u matične knjige. Recimo i da smo pokazali nešto veću odlučnost u borbi protiv korupcije koja bi tek trebalo da se realizuje i sudskim presudama", rekao je Janković.\nMeđutim, kako podvlači, postoji i niz situacija u kojima građani Srbije sve teže ostvaruju svoja prava, a pre svega je reč o ekonomskim i socijalnim pravima.\nJanković objašnjava da su opšte siromaštvo i nestašica poslova "ubice ljudskih prava", ali da ombudsman tu ne može puno da pomogne jer dok ekonomija "ne stane na noge i država ne počne pravičnije da deli ono malo što ima", građani će biti uskraćeni.\nGovoreći o ljudskim pravima, Janković pominje poslednja dešavanja s azilantima i navodi da je srpsko društvo u tranziciji, sa osiromašenim stanovništvom, nedovoljno jakim institucijama i nedovoljno čvrstom vladavinom prava, te da su azilanti samo skrenuli pažnju na sve nedostatke, pre svega institucionalnog sistema.\n"Jednom veoma ozbiljnom i zahtevnom problemu se olako krenulo u susret. Mislimo da možemo hiljade i hiljade ljudi koji naviru preko granica da smeštamo u sela i zaseoke, da ih sklanjamo od očiju javnosti... Sa druge strane, država koja je odgovorna za human tretman izbeglica i ilegalnih migranata prevalila je teret na građane koji već žive u teškoj situaciji", smatra Janković.\nNavodi i da je mali, minoran procenat ekstremista u tom slučaju krenuo putem nasilja, a možda i rasizma, ali da im je dat veliki značaj i da su "u jednom momentu, poslali u svet sliku da je Srbija zemlja u kojoj mrze ljude druge nacionalnosti, što nije tačno".\nU slučaju uzbunjivača Janković kaže da je "lopta u dvorištu" Ministarstva pravde i državne uprave i podseća da je nedavno imao sastanak sa ministrom Nikolom Selakovićem koji je izrazio uverenje da će radna grupa koja je dobila model zakona, vrlo brzo završiti rad.\nDonošenje zakona o uzbunjivačima je, rekao je Janković, jako hitno i bitno jer, kako kaže, kada je društvo osiromašeno, onda je posebno važno da opšti interes bude sačuvan, a ako je ugrožen da postoje ljudi koji će savesno ukazati na to i biti zaštićeni od odmazde.\nPominjući najavljene izmene Zakona o radu, Janković smatra da zaštita prava radnika koja su propisana zakonom mora biti rigidnija, efikasnija i u novom zakonu jasno istaknuta.\nMeđutim, kako ističe, i prava poslodavca moraju biti takva da oni mogu da ostvare svrhu svog poslovanja, odnosno efikasnu proizvodnju, rad i sticanje profita.\n"Nisam za umanjivanje prava radnika, ali sam za racionalizaciju toga šta radnik može i koja su prava poslodavca, pod tačno kontrolisanim uslovima, da u slučaju da nije zadovoljan učinkom radnika, može da reaguje", rekao je Janković.\nTo pitanje je, kako je naveo, posebno je bitno regulisati u javnoj upravi, jer je poznato da radnici u tom sektoru gotovo da imaju "zacementiran radni odnos", zbog čega je gotovo nemoguće lošeg radnika skloniti sa radnog mesta.\nJanković ističe da je to začarani krug u kome se šefovi organa uprave pri zapošljavanju službenika često ne rukovode profesionalnošću i stručnošću kandidata već drugim interesima - stranačkim i privatnim, a nastojanje pravnog poretka da radnicima pruži zaštitu cešto spašava one koji ne zaslužuju da primaju platu od novca poreskih obveznika.\nljudska pravameđunarodni dan ljudskih prava


Vučić organizatorima mitinga "Budućnost Srbije": Letećete s posla zbog ograda! ·\nVučić organizatorima mitinga “Budućnost Srbije”: Letećete s posla zbog ograda!\nPredsednik Srbije Aleksandar Vučić je na mitingu u Zaječaru, dižući glas, poručio “onima koji mu organizuju mitinge, da neće više da vidi ogradu između naroda i funkcionera”.\n“Ja sam došao da razgovaram s narodom, a ne zbog funkcionera. Nadam se da ste me razumeli dobro: Nemoj da vidim da ste mi to još negde uradili ili ćete svi da letite s posla!”, rekao je Vučić, uz burno odobravanje na mitingu u okviru kampanje “Budućnost Srbije”.\n“Probajte da mi to uradite u Somboru za nedelju dana! Zato što vi gradonačelnici i predsednici opština morate da razgovarate sa ljudima pa čak i kad nisu u pravu da ih čujete i vidite koje su njihove muke”, rekao je Vučić.\nRekao je da “nasilnog preuzimanja vlasti i prebijanja u Srbiji neće biti”, ali i da nije došao da govori o onima koji “prete batinama i ‘dugim cevima'”.\n“Omogućićemo normalnoj, pristojnoj Srbiji da toga nema”, rekao je Vučić.\nPo njegovim rečima, takvi što prete, “dosta su uradili protiv države” i zapitao: “Ima li neka fabriku koju nisu zatvorili?”.\nDok je govorio o odlasku ljudi na rad u inostranstvu, od okupljenih se čulo pitanje zašto je tako, na šta je on odgovorio da je “privatizacija bila lopovska”.\nVučić je rekao da “jako ljut” i da se “puno sekira” kad vidi da mediji pišu kako su idealne plate u zapadnim zemljama, jer ionako Srbija ima puno demografskih problema, a dodao je da će do kraja godine minimalna plata biti 30.000 dinara.\nVUČIĆ OTVORIO NEMAČKU FABRIKU U PANČEVU Posao za više od 300 ljudi\n2 thoughts on “Vučić organizatorima mitinga “Budućnost Srbije”: Letećete s posla zbog ograda!”\nјун 15, 2019 у 10:21 pm\nNeznam sta AV sebe zamislja pa ce terati ljude sa posla. Koji LUDAK hara Srbijom.\nјун 15, 2019 у 10:57 pm\nAV najveci manipulator u Srbiji naredi da se stavi ograda pa onda na mitingu vice da se ograda ugloni izmedju njega i naroda i da ce svi leteti sposla.\nA. Vucic dovodi veliku fabriku u Timocki okrug sa 2000 radnih mestai platom od 200 € , a za pocetak ce biti zaposleno150 radnika i to ponavlja ko PAPAGAJ na svakom mitingu. Od te fabrike za povoljne uslove je uzeo PROVIZIJU. Vec godinama od kada je na vlasti nije pomenuo ni jednu domacu firmu jer ne moze od nje da naplati PROVIZIJU.\nSrbija u svojoj istoriji nije imala veceg LAZOVA i MANIPULATORA od njega.NARODE PROBUDISE.


Radnici u zaštitnim odelima radi na mašinama za daljinsko upravljanje, nuklearna elektrana Fukušima Daići, 10. april 2011.\nZvaničnici za nuklearnu bezbednost kažu da rezultati prvih merenja radijacije u dva reaktora havarisane japanske nuklearne elektrane "Fukušima-Daići" pokazuju da je nivo radioaktivnih čestica povišen, ali ne toliko da ljudi ne bi mogli da rade u njoj.\nZvaničnik japanske agencije za nuklearnu bezbednost Hidehiko Nišijama izjavio je danas da su merenja, koja su u reaktorima 1 i 3 izvršila dva robota, pokazala da će radnici koji rade na osposobljavanju sistema u nuklearki moći da borave u objektima sa reaktorima, ali samo u kratkim vremenskim intervalima.\nNišijama je, međutim, rekao da radijacija neće usporiti planirani proces hladnog gašenja reaktora u roku od devet meseci, preneo je AP.\nU međuvremenu, glavni sekretar vlade Jukio Edano izjavio je da će neki stanovnici evakuisani iz oblasti u okolini "Fukušime" u budućnosti verovatno moći da se vrate kućama.\n"Ljudi će moći da se vrate u neke delove evakuisane oblasti, ali teško je reći kada će to biti moguće. Ja verujem da ćemo mnogo oblasti moći da obnovimo", rekao je Edano, javio je Kjodo.\nTEPCO izneo plan za okončanje krize u Fukušimi\nProblemi u "Fukušimi" počeli su kada su posle zemljotresa jačine 9 stepeni Rihterove skale, koji je 11. marta pogodio severoistok i istok Japana, usled nestanka struje, prestali da rade sistemi za hlađenje ukupno šest reaktora, koliko ih ima u Fukušimi.\nZbog prestanka rada rashladnih sistema došlo je do niza eksplozija i požara na reaktorima, oštećenja struktura u kojima su smeštena jezgra reaktora, kao i delimičnog topljenja ili porasta temperature u bazenima u kojima je skladišteno potrošeno nuklearno gorivo.\nJapanske vlasti od tada pokušavaju da spreče potpuno topljenje reaktora i dalje širenje radijacije stabilizovanjem reaktora.


Zdravstveni sektor, kao i mala i srednja preduzeća u Srbiji i drugim zemljama Zapadnog Balkana dobiće pomoć Evropske unije u iznosu od 3,3 milijarde evra, od kojih će Evropska investiciona banka izdvojiti 1,7 milijardi evra. Paket pomoći namenjen je oporavku ovog regiona od posledica virusa korona, kako je krajem aprila najavljeno iz Evropske komisije.\n“Zapadni Balkan je tokom pandemije COVID-19 tretiran kao privilegovani partner, i budući član. Zajedno sa Evropskom investicionom bankom isporučićemo značajan finanskijski paket, kako bismo podržali hitne potrebe i ekonomski oporavak”, rekao je komesar Evropske unije za proširenje i susedsku politiku, Oliver Varheji.\nTakođe, Evropska investiciona banka (EIB) obezbediće novo finansiranje i ubrzati potpise i isplate odobrenih kredita klijentima privatnog i javnog sektora na zapadnom Balkanu, sa oko 600 miliona evra namenjenih privatnom sektoru.\n“Evropska investiciona banka je zadovoljna što će doprineti Investicionom okviru za Zapadni Balkan i predstojećem planu za ekonomski i investicioni oporavak”, rekao je Verner Hojer, predsednik EIB.\nOsim hitne podrške, EIB finansira projekte na Zapadnom Balkanu čija je vrednost procenjena na oko 2,3 milijarde evra, a čiji je cilj dugoročni održivi razvoj regiona.\nU regionalnu ekonomiju uloženo je više od 8 milijardi evra, između 2008. i 2019. godine, što EIB Grupu čini najvećim međunarodnim zajmodavcem na Zapadnom Balkanu.\nZdravstveni sektor Zapadnog Balkana, odnosno njegova modernizacija i poboljšanje, prioritet su Evropske banke, te je razvijen protok, zasnovan na prethodnim investicijama, od kojih su mnoge primenjene uz pomoć grantova Evropske unije.\nOvo uključuje 200 miliona evra uloženih u Srbiju za podršku modernizaciji, preuređenju i proširenju kliničkih centara u Beogradu, Nišu, Novom Sadu i Kragujevcu. Isto toliko novca, 200 miliona evra, uloženo je i u istraživanja i razvoj u našoj zemlji, dok je Bosna I Hercegovina od EIB za određene projekte u zdravstvu dobile 115 miliona evra.\nMala i srednja preduzeća suočila su se sa velikim izazovima tokom pandemije virusa korona, a Evropska investiciona banka podržaće ih zajmovima, garancijama i savetodavnim uslugama. Deo ove podrške biće obezbeđen u okviru Instrumenta za razvoj i inovaciju preduzeća na Zapadnom Balkanu (WB EDIF), a koji podržava Evropska unija.\nViše o solidarnosti i ulaganjima Evropske unije u srpsko zdravstvo tokom pandemije COVID-19 možete pročitati u zasebnoj vesti, a više informacija o ranijim ulaganjima možete pronaći na ovom linku.\nU skladu sa politikom Evropske unije i nacionalnim prioritetima, EIB će podržati projekte koji omogućavaju prelazak regiona na ekološku proizvodnju energije, digitalizaciju, bolju povezanost, otvaranje novih radnih mesta i zapošljavanje mladih, zaštitu životne sredine i otpornost na prirodne katastrofe, istovremeno promovišući regionalnu saradnju i ekonomsku integraciju.


Foto: mrvincecarter15 / Twitter\nVins Karter je, kao 40-godišnjak, stigao u Sakramento Kingse, gde čeka najavljeni dolazak Bogdana Bogdanovića. Sjajni košarkaš ne namerava još da ode u penziju, što je pokazala i njegova prethodna sezona kada je imao osam poena i 3,1 skoka po meču u dresu Memfisa. Sa Kingsima je potpisao jednogodišnji ugovor, po kome će zaraditi osam miliona dolara.\nJoš jedan veteran ostaje u ligi, na radost mnogih ljubitelja košarke. Dirk Novicki je rešio da i 20. NBA sezonu odigra, a učiniće to, kao i do sada, u dresu Dalasa. Jedino je Kobi Brajant toliko igrao za isti klub, a slavni Nemac će nastaviti gde je stao upravo u taboru Maveriksa, sa kojima je osvojio titulu 2011. Postigao je dosad 30.260 NBA poena, najbolji je strani košgeter u ligi svih vremena, a 13 puta je nastupao na Ol-star utakmicama. Njegov klub nije hteo da obelodani finansijske detalje novog ugovora.\n2015-16 Top 10: Rudy Gay\nMilioni su u opticaju i kada se radi o angažovanju Rudija Geja, koji je dres Sakramenta zamenio onim koji nose San Antonio Sparsi. Detalji tog ugovora nisu saopšteni, ali je sigurno da zarada neće biti mala imajući u vidu da je u pitanju jedan od samo četiri igrača (uz Karmela Entonija, Lebrona Džejmsa i Lamarkusa Oldridža) koji u poslednjih deset sezona ima proseke veće od 15 poena i pet skokova po svakom meču. Kako javlja "Jahu", dovogodišnja saradnja doneće Geju 17,2 miliona dolara, ali to još nije zvanično potvrđeno.\nDanilo Gallinari 2016 Season Highlights\nU Los Anđeles Kliperse, koji iščekuju najavljeni dolazak Miloša Teodosića, došao je Italijan Danilo Galinari, dosadašnji saigrač Nikole Jokića u Denveru. "Galo" je bio deo dogovora tri ekipe, koji je za rezultat imao da Atlanta dobije Džamala Kroforda, Dajmonda Stona i pik prve runde Klipersa 2018, a Denver Atlantinog pika druge runde drafta 2019. godine. Galinari je prošle sezone ostvarivao 18,2 poena, 5,2 skoka i 2,1 asistenciju za Nagetse, a Kroford, trostruki "najbolji šesti igrač lige", imao je prošle sezone, njegove 17. u NBA, proseke od 12,3 poena, 1,6 skokova i 2, asistencije.\nDolazak Teodosića otkrio tajne, NBA igrači se godinama prijavljivali pod njegovim imenom po hotelima!\nNovi Zvezdin košarkaš zablistao u letnjoj NBA ligi i presudio San Antoniju /VIDEO/\nTim Hardavej mlađi je dobio od Njujork Niksa ponudu za ugovor na 71 milion dolara, uz moguće dodatne bonuse, a da li će se preseliti u "veliku jabuku" zavisi od toga da li će Atlanta, njegov sadašnji tim, odgovoriti istom merom na taj izazov.\nSilan novac čeka i Kelija Olinika, koji posle četiri sezone napušta Boston, i to da bi se za 50 miliona dolara pridružio ekipi Majami Hita.\nPrelazni rok u NBA ligi se, dakle, odvija burno, a ovo je, na radost ljubitelja košarke, tek početak.


Izuzetno atraktivna lokacija: Novi Sad prodaje parcelu u Radničkoj - zainteresovana i velika američka IT kompanija\nPlanskom dokumentacijom na ovoj lokaciji je predviđeno da se gradi opšti gradski centar, odnosno poslovni objekat\nGradska uprava za građevinsko zemljište i investicije Novog Sada oglasila je prodaju parcele u Radničkoj ulici, a početna cena za 6.495 kvadrata placa je 933 miliona dinara (933.039.225 dinara).\nNa ovoj lokaciji u centralnoj zoni grada, predviđa se izgradnja poslovnog objekta, a nadležni se nadaju da će se na javni poziv javiti i jedna velika američka IT kompanija koja se zainteresovala za lokaciju.\nProdaja ovog zemljišta je inače oglašena pre oko mesec dana za vreme vanrednog stanja jer je pre tog perioda pripremljena dokumentacija za javni oglas.\nMeđutim, različiti investitori su se u međuvremenu javljali nadležnima u Novom Sadu i zamolili da se produži period trajanja oglasa, pa je rok za prijavu potencijalnih investitora pomeren do 8. juna.\nČlanica Gradskog veća za urbanizam i zaštitu životne sredine Novog Sada Mira Radenović kaže za Tanjug da će se već sledećeg dana nakon okončanja roka za prijavljivanje, 9. juna održati javna licitacija.\n"To je izuzetno atraktivna lokacija što se vidi i po samoj početnoj ceni a lokacija predstavlja raritet u Novom Sadu jer je blizu centra grada, fakulteta ali i Sportsko-poslovnog centra SPENS", kaže Radenović.\nPlanskom dokumentacijom na ovoj lokaciji je predviđeno da se gradi opšti gradski centar, odnosno poslovni objekat, a investitori koji su se javljali i koji su zainteresovani za ovu lokaciju su mahom IT kompanije.\n"Ono što se mi nadamo kao Grad jeste da će jedna velika američka IT kompanija kupiti ovaj lokalitet i tu sagraditi poslovni centar koji će biti centar njihovog poslovanja i zapošljavati ozbiljne stručnjake u IT industriji, gejmerskoj industriji, i na taj način podići privredu Novog Sada", rekla je Radenovićeva.\nObjašnjava da je reč o lokalitetu koji je 20 godina bio potpuno zapušteni deo grada a nalazi se u samom centralnom delu Novog Sada.\nNovi Sad radnička stari grad


Nosioci vlasništva nad poslovnim subjektima u Crnoj Gori u 2011. godini, po polu\nPredmet posmatranja ove analize jesu aktivni poslovni subjekti koji svoju djelatnost obavljaju na teritoriji Crne Gore. Aktivni poslovni subjekti su subjekti koji su u posmatranoj godini obavljaju određenu djelatnost, imaju zaposlene radnike i ostvaruju određeni promet.\nNasuprot njima, registrovani poslovni subjekti, postoje u evidenciji kao pravne jedinice, ali tek momentom prikazivanja prvog zaposlenog radnika i prvog ostvarenog prometa, postaju stvarno aktivni, a samim tim i stvarni predmet praćenja kao statističke jedinice.\nZa podatke koji su prikazani i obrađeni u ovoj analizi, po polu, kao izvor korišćen je statistički biznis registar. On se koristi isključivo u statističke svrhe i osnova je za sprovođenje svih statističkih istraživanja koja kao izvještajnu jedinicu prate preduzeća, njihove djelove kao i preduzetnike. Ovaj registar je od fundamentalnog značaja za prikupljanje potrebnih statističkih podataka koji su neophodni za indikatore ekonomskog razvoja i ako je zadovoljavajućeg kvaliteta to u značajnoj mjeri doprinosi boljoj efikasnosti i ekonomičnosti statističkih istraživanja.


Dnevna navika uspješnih: eKapija.ba dobitnik priznanja Superbrands - Poslovni klub svih značajnijih kompanija BiH i regiona - Akta.ba\nDnevna navika uspješnih: eKapija.ba dobitnik priznanja Superbrands - Poslovni klub svih značajnijih kompanija BiH i regiona\n30.09.2009. 14:17 / Izvor: eKapija.ba\nBrz i pravovremen pristup kvalitetnim poslovno-investicionim informacijama postao je imperativ i neophodni uslov uspješnog poslovanja i razvoja poslovnih subjekata. Biti u mogućnosti naći kontakt novog potencijalnog poslovnog saradnika, kupca ili klijenta, te biti pravovremeno informisan o tekućim ekonomskim događajima u vlastitoj industriji i domaćem, ali i regionalnom tržištu presudna je konkurentska prednost kompanija, te pogotovo manjih i srednjih preduzeća.\nOvu činjenicu potvrđuje više od 15.000 poslovnih subjekata i menadžera koji su korisnici vodećeg poslovno–investicionog portala u regionu jugoistočne Evrope – portala eKapija, koji je već 5 godina nezamjenjiva dnevna navika uspješnih.\nTim profesionalnih novinara, poslovnih i investicionih analitičara, ekonomista, IT profesionalaca i marketing eksperata okupljenih oko ovog jedinstvenog projekta 24h dnevno brinu se pravovremenoj informisanosti gotovo svih značajnijih firmi u Bosni i Hercegovini, Srbiji i širem regionu.\n(Azra Atagić - Ćatović)\n"eKapija je prvi i jedini poslovno-investicioni portal u regionu koji se može pohvaliti ovim prestižnim priznanjem, što je još jedna potvrda našeg kvalitetnog pristupa i rada. Zadovoljstvo je tim veće što eKapija.ba od svog osnivanja bilježi značajan rast korisnika, što uz planove proširenja mreže servisa i u druge susjedne zemlje garantuje poziciju informacionog motora modernog poslovanja u regionu. Naš uspjeh mjerimo uspjehom naših korisnika kojima je upravo eKapija.ba postala nezamjenjiva dnevna navika i konkurentska prednost od presudnog značaja pogotovo u vremenima recesije", kazala je Azra Atagić - Ćatović, direktor eKapija.ba.


Komentari - Vučić sa novom direktorkom Svetske banke: "Verujemo da možemo da dostignemo RAST i od 7 ODSTO"\nAko neko ulaže toliki novac u jednu zemlju onda je verovatno i garant mira na tom prostoru.\nReforme nikad nisu lake a Srbija ih je sprovela uspesno. Nastavljamo dalje i jos brze da se razvijamo.\nUspeli smo uprkos pandemiji da ostvarimo veci rast od prognoziranog, sto je pokazatelj da vodimo odlicnu politiku.\nuz dobre ideje i planove i mnogo rada, možemo puno postići\nSrbija je na odličnom putu, samo tako treba nastaviti\nPuno je postignuto ali još puno toga treba i da se uradi a uz podršku Svetske banke to će biti lako ostvarivo.\nInvestitori prepoznaju potencijal Srbije i njenog naroda.\nAko nastavimo sa odgovornom politikom kao dosad, mozemo ocekivati da ce nas rast biti 7 odsto.\nUspešnom imunizacijom smo raširili dobar glas o sebi u celom svetu.\nModerna železnica će umrežiti Srbiju i povezati nas sa Evropom još snažnije.\nUz dalje investiranje i uz efikasnost adminsitracije, infrastrukturne projekte, povećanje potrošnje uz smanjenje opterećenja na zarade dolazimo do većeg privrednog rasta, a visoka stopa rasta za nas znači nove fabrike, nova radna mesta, nove kilometre auto-puteva...\nSve vreme smo vredno radili, zato ćemo se mnogo lakše ekonomski oporaviti.\nPostignuto je u Srbiji mnogo i prija kada to i drugi prepoznaju i pohvale nas.\nČinjenica je da je fiskalna završena, da su se teške reforme koje su sprovedene isplatile, a kao neke od bitnih oblasti u koje je predviđeno da se ulaže izdvojili su sektor za odbranu, obrazovanje, podsticaj preduzetništva pre svega za mlade, kao i ulaganje u putnu infrastrukturu.\nRaduje me vest o modernizaciji zeleznica.\nRast Srbije je neminovan.\nSrbija se iz dana u dan sve više razvija i ponosna sam mnogo na svoju zemlju!\nModernizovana Vojska Srbije nije pretnja bilo kome u regionu Balkana ali moramo biti spremni da branimo svoj narod pre svega na KIM.\nU ekonomiji je izuzetno tesko preokrenuti trendove, a Srbiji je to poslo za rukom.\nSa dolaskom Šapića madju Naprednjaje u SNS ulazi sveža krv i energija a to je dobro za stranku koja je na vlasti već skoro deceniju.\nHvala Svetakoj banci sto ce se u narednom periodu raditi na projektima u oblasti modernizacije zeleznice, konkurentnosti podizanja ekoloskih standarda u privredi, kao i podsticanju ljudskog kapitala.\nHvala direktorki Van Gelder i Svetskoj banci na dosadasnjoj saradnji i na svim projektima koji se planiraju u buducnosti, koji ce poboljsati i ubrzati rast Srbije\nEkonomski rezultati Srbije nisu prošli neopaženo ni kod međunarodnih finansijskih institucija.\nS obzirom na veliku krizu uspešno odolevamo svim izazovima.\nSa Svetskom bankom planiramo da produbimo saradnju i novi okvir partnerstva sa Srbijom ce biti odrzavanje makroekonomske stabilnosti, kao i projekti na ekoloskoj odrzivosti privrede.\nMnogo nam znaci sto ce modernizaciju zeleznice finasirati Svetska banka i Francuska razvojna agencija u iznosu od cak 102 miliona evra.\nNa Srbiju se pritisci pojačavaju kako se približavamo EU a pogotovo će biti pritisaka po pitanju Kosova i zbog toga je dobro da se Vučić i Šapić ujedinjuju.\nSastanak od velike važnosti za našu ekonomiju.\nZna predsednik sa kim treba da se sastane.\nSrpska ekonomija postiže odlične rezultate.\nSvetska banka pouzdan je partner Srbije kome možemo verovati\nSrbija je ekonomski jaka država.\nAko budemo imali stalno nove investitore imaćemo i rast bdp-a\nStalna i nova investiciona ulaganja obezbeđuju porast BDP\nNama je obezbedjen ekonomski rast i razvoj i to dovodi do porasta bdp-a\nEkonomija napreduje kada imamo stalni porast bdp-a\nRast bdp-a govori o tome koliko je stabilna država\nSigurna sam da će saradnja sa Svetskom bankom ojačati kada budu videli koliko je Srbija napredovala u poslednje vreme na svim poljima.\nSrbija je danas u poziciji da se znatno polje kotora u ekonomskim i finansijskim tokovima.\nPokazali smo da se rad i trud itekako isplate\nLepo je čuti da je Srbija uspela da prevaziđe prognoze Svetske banke i da očekuje oporavak ekonomije od posledica kovida-19 i nastavi da se intenzivira i da će novi paket mera za podršku gradjanima omogućiti dalji rast BDP.\nPartnerstvo sa Svetskom bankom je garant naše posvećenosti ekonomskim reformama i osiguravanja sigurnosti za naše dalje napore da još više ubrzamo razvoj naših ekonomsku parametara, jako rast BDP-a, tako i porast realnog standarda naših građana.\nSrbija je pokazala da nista nije nemoguce.\nMnogi u regionu gledaju setno prema Srbiji i hteli ili ne, dive se nasem uspehu\nSaradnja sa Svetskom bankom ide u pravom smeru! Srbija konstantno ostvaruje uspehe koje se ticu ekonomske stabilnosti.\nSvetska banka pouzdan je partner Srbije kome možemo verovati i koji će nas odvesti među najuspešnije zemlje. Ukoliko postignemo planirani rast siguran sam da ulazimo u novu eru srpske ekonomije.\nSvakako dobra saradnja sa Svetskom bankom i novom direktorkom. Srbija je apsolutno spremna na saradnju i nesumnjivo je da nas čeka još veći uspeh.\nPrivredna stabilnost nam je ocuvana, ekonomski prosperitet je na visokoj lestvici, mnogo je stranih investitora, plate su svakim danom sve bolje i bolje.\nUz detaljno planiranje Srbija je spremna da dostigne rast od 6 odsto što je i pokazala ostvarenim rezultatita u predhodnom periodu.


zdravo јан 26, 2022, 9:37 по подне\nNa društvenim mrežama pojavila se informacija da su NATO i SAD su predale svoje pismene izjave Rusiji.\nKako je navedeno u toj pismenoj izjavi zabeleženo je da su zahtevi Rusije prema NATO neprihvatljivi.\nŠef američke diplomatske misije je tokom sastanka uručio pisani odgovor američke administracije na predlog bilateralnog sporazuma o garancijama bezbednosti koji je ranije podnela ruska strana, javlja Sputnjik.\nS druge strane oglasio se i američki državni sekretar Entoni Blinken, koji je saopštio da neće javno publikovati odgovor, ali je rekao da odgovor sadrži sve ono što je rekao na susretu sa ruskim kolegom Sergejom Lavrovim, prošle nedelje u Ženevi.\nOZNAKE IZVEŠTAJSvetCrni Bombarder PortalNajnovije VestiNAJNOVIJE DANASAmerikaRusija


Deset ostvarenja srpske filmske klasike biti digitalno restaurirano | Beogradske vesti\nDeset ostvarenja srpske filmske klasike biti digitalno restaurirano\nMinistar kulture i informisanja u Vladi Republike Srbije Vladan Vukosavljević najavio je danas da će deset ostvarenja srpske filmske klasike biti digitalno restaurirano i prikazano u narednih godinu dana u okviru projekta „Vip kinoteka“.\nVukosavljević je na konferenciji za novinare pozdravio saradnju Jugoslovenske kinoteke i kompanije „Vip“ na očuvanju bogate i vredne filmske baštine, ocenivši to kao odličan primer korporativne društve odgovornosti.\nOn je uputio poziv i drugim kompanijama da slede primer „Vipa“ i ulažu u kulturu, naglasivši da je za 2018. godinu obezbeđeno povećanje sredstava za digitalizaciju.\nMinistar je izrazio uverenje da će svih 100 srpskih filmova koji su pre godinu dana dobili status kulturnog dobra od velikog značaja, među kojima je i film „Ko to tamo peva“, biti digitalizovano i prikazano novim generacijama.\nDirektor Jugoslovenske kinoteke Jugoslav Pantelić ocenio je da projekat „Vip kinoteka“ predstavlja početak novog života kultnih ostvarenja naše kinematografije.\nOn je precizirao da će biti digitalno restaurirani filmovi Živojina Žike Pavlovića, Gorana Markovića, Živka Nikolića, Srđana Karanovića i drugih.\nGeneralni direktor kompanije „Vip“ Dejan Turk objasnio je da je prvi film koji je restauriran u okviru pomenutog projekta ostvarenje „Ko to tamo peva“ Slobodana Šijana, snimljen 1980. u produkciji „Centar filma“.\nOn je najavio da će ovaj film biti prikazan 14. decembra u Kinoteci, a zatim i širom Srbije na besplatnim projekcijama.\nPosted in FILMTagged #Beograd #film #SRBIJA\nУто дец 5 , 2017\nSvečana akademija povodom Dana vojnih veterana održana je sinoć u Zadužbini Ilije Kolarca u Beogradu, na kojoj je odata počast poginulim i umrlim vojnim veteranima i uručena priznanja zaslužnima. Skupu su prisustvovali ministar odbrane u Vladi Republike Srbije Aleksandar Vulin i načelnik Generalštaba Vojske Srbije general Ljubiša Diković sa članovima […]\n„Game Of Thrones“ u aprilu 2019.godine


FIAT Palio 1.6 16V vs Citroen Saxo 1.4i - AutoManijak\nPOČETNA strana :: poređenje :: FIAT Palio 1.6 16V vs Citroen Saxo 1.4i\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije hečbek sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio FIAT, 4-cilindrični agregat sa 16 ventila i 103ks , dok je drugi 4-cilindrični agregat sa 8 ventila i 75ks koji potpisuje Peugeot.\nČinjenica da je Citroen dostavljen na Euro NCAP (European New Car Assessment Programme) testiranje, za razliku od konkurenta, zapravo ne znači mnogo, jer sa svoje 2 zvezdice za bezbednost nažalost predstavlja kovčeg na točkovima. Imajući to na umu, hajde da uzmemo u obzir i neke druge aspekte koji utiču na bezbednost. Oba vozila predstavljaju gradski automobil, što u principu znači ne tako dobru poziciju po pitanju bezbednosti, ali ta činjenica ne ističe ni jedan od ova dva automobila. Povrh toga, kada je u pitanju težina vozila čiji uticaj nije zanemarljiv, italijanski automobil nudi popriličnu razliku od 15% više metala.\nFIAT je svakako agilniji automobil i dostiže 100km/h za 1.7 sekundi manje od svog konkurenta. Pritom ubrzava sve do 186 kilometara na čas, 11km/h više nego što to čini konkurentski automobil. Kada pričamo o štedljivosti pobednik je svakako francuski automobil, trošeći u proseku 6.5 litara goriva na 100 kilometara (43 milja po galonu), u kombinovanom režimu vožnje. Ne možemo ignorisati razliku od 20% više goriva koje potroši italijanski automobil.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, italijanski automobil pruža značajno viši nivo bezbednosti, preuzevši na taj način ulogu favorita. Stvari se nastavljaju u istom smeru, jer FIAT pruža više kada su performanse u pitanju, a samim tim i više osmeha na licu vozača. To ipak ima svoju cenu, a to je potrošnja goriva... Na kraju, koliko god ja želeo da proglasim pobednika, ovde mi se to čini nemoguće. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, iz baze od 12.000+ različitih četvorotočkaša.


Otvoren Centar za podršku poduzetništvu s inkubacionim kapacitetima u Kalesiji – Radio Feral\nJučer je u Kalesiji upriličeno svečano otvaranje Centra za podršku poduzetništvu s inkubacionim kapacitetima, koji je uspostavljen u okviru EU projekta “Jačanje poslovnog okruženja za više malih i srednjih preduzeća (MSP) u Tuzli i susjednim općinama – BESt 4 SMEs“.\nProjekat BESt4MEs realizuje se s ciljem unapređenja poslovnog okruženja u Tuzli, Srebreniku i Kalesiji, a u okviru programa Evropske unije IPA 2011 Podrška lokalnom ekonomskom razvoju u Bosni i Hercegovini.\nOpćina Kalesija aktivno je učestvovala u realizaciji i dostizanju ciljeva koji su obuhvatali poboljšanje fizičke poslovne infrastrukture i usluga za mikro, mala i srednja preduzeća na području općine te poboljšanju saradnje s Gradom Tuzla i Općinom Srebrenik u oblasti lokalnog ekonomskog razvoja. Značajnu podršku pružila je NERDA kao razvojna agencija i BIT Centar Tuzla prenosom svojih znanja i iskustava u uspostavljanju i radu poslovnog inkubatora.\nOsnivanjem ovog Centra i podrškom njegovom daljem radu, Općina Kalesija stvara poslovno okruženje u kojem svi zainteresirani kroz rad u poslovnom inkubatoru, mogu realizirati svoje poslovne ideje. Prostorije Centra nalaze se u novoj Gradskoj sportskoj Sali u Kalesiji i isti raspolaže sa pet opremljenih poslovnih prostora. U toku je i javni poziv koji je Općina Kalesija objavila radi popunjavanja kapaciteta Centra za podršku poduzetništvu s inkubacionim kapacitetima.\nProjekat BESt4SMEs realizuje se u saradnji između Udruženja za razvoj NERDA kao implementatora i koordinatora projekta te partnera: Grada Tuzla, Općine Srebrenik, Općine Kalesija i tehnološkog parka BIT Centra Tuzla. Vrijednost projekta je 566.778,67 €, od čega je 85% finansiranje EU u iznosu od 481.761,00 €, a preostalih 15% sufinansirali su partneri pri čemu je Općina Kalesija izdvojila i dodatna finansijska sredstva za infrastrukturne radove za potrebe završetka Centra.\n← Bespovratna sredstva u svrhu zapošljavanja\nPožar na pomoćnom objektu u Memićima →


Srpski padobranac poginuo u Mađarskoj\nTema: Srpski padobranac poginuo u Mađarskoj\n27.05.2012., 19:12 #1\nPadobranac Goran Ranković (45) iz Novog Sada poginuo je prilikom skoka u gradu Šiofok na jezeru Balaton. Policijska uprava županije Šomođ u Mađarskoj saopštila je da se padobranac iz Srbije nesrećno prizemljio i na licu mesta ostao mrtav na aerodromu Šiofok – Kiliti. O detaljima nesreće istragu vodi policijska uprava u Šiofoku.\nGoranov skok iz helikoptera sa visine od oko 4.000 metara posmatrali su njegov prijatelj i supruga Svetlana, koji su od mesta njegovog pada bili udaljeni više od stotinu metara. Prema informacijama sa lica mesta padobran se uredno otvorio, a Goran je udario o tlo. O svemu je odmah obaveštena hitna pomoć, koja je za svega nekoliko minuta stigla na mesto tragedije, ali je bilo već kasno.\nCeo događaj snimala je kamera, koju je padobranac imao na kacigi. Kompletnu opremu nakon tragedije uzela je mađarska policija, koja je obavila uviđaj i započela sa istragom. Prema još nepotvrđenim informacijama, uzrok nesreće je najverovatnije jak vetar, koji je duvao prilikom njegovog skoka.\nGoran je bio i predsednik Aero-kluba “Novi Sad”, u kome je obučio veliki broj padobranaca. Iza njega ostali su supruga Ceca, sin Ilija i ćerka Nikolina.\n27.05.2012., 19:39 #2\nRe: Srpski padobranac poginuo u Mađarskoj\nNi prvi ni zadnji , koji je poginuo - najverovatnije je greška padobranca.\n28.05.2012., 14:35 #3\nНије он погрешио!!!!!!!


InfoBrcko.com - Penzioneri uhapšeni na kruzeru zbog šverca kokaina\nPenzioneri uhapšeni na kruzeru zbog šverca kokaina\nStariji bračni par uhapšen je nakon velike količine kokaina koja je zaplijenjena u njihovom prtljagu nakon krstarenja od Kariba do Evrope.\nSedamdesetogodišnjakinja i njen dve godine stariji suprug uhapšeni su nakon što je u njihovoj kabini pronađena velika količina kokaina. Hapšenje se odigralo po dojavi nakon što je brod kompanije Marco Polo of Cruise & Maritime Voyages pristao u luku Lisabona.\n"Uhapšen je stariji par koji je prenosio drogu na liniji koja je prevozila putnike po Karibima do Evrope. Optuženi su za međunarodnu trgovinu drogom", navela je portugalska policija.\nInače, nakon dojave koju je dobila portugalska policija nekoliko policajaca je bilo prerušeno u putnike nakon čega je vremešni par konačno uhapšen u Lisabonu.


Dodela uverenja 2018\nDana 24. decembra 2018. godine, u 13.00 časova, u centralnom holu Odseka za simulacije i učenje na daljinu Škole nacionalne odbrane Univerziteta odbrane, organizovan je prijem za pripadnike Ministarstva odbrane R. Srbije koji su završili kurseve za korišćenje platforme učenja na daljinu u 2018. godini. Na prijemu je uručeno 25 uverenja o završenom kursu srednjeg nivoa i 5 uverenja o završenom kursu naprednog nivoa.\nUverenja je uručio načelnik Odseka za simulacije i učenje na daljinu pukovnik Goran Šimić koji je pozdravio sve prisutne, izneo kratku analizu usavršavanja u 2018. godini i predstavio pravce razvoja učenja na daljinu uključujući i saradnju sa zemljama iz regiona.\nInstruktor obuke, vojni službenik Radojka Milićević je zahvalila učesnicima na saradnji i timskoj atmosferi za vreme trajanja usavršavanja. Posebno je istakla vrlo visoki nivo motivacije učesnika da stečena znanja o primeni platforme učenja na daljinu koriste u procesu nastave i obuke.\nOdržan 8. Stručni skup "Učenje na daljinu 2018"\nDana 08. novembra 2018. godine održan je 8. Stručni skup "Učenje na daljinu 2018" u organizaciji Odseka za simulacije i učenje na daljinu ŠNO UO. Skup je ujedno bio i 3. Regionalni stručni skup - RADLI.\nNa skupu su prezentovani rezultati, status i perspektive učenja na daljinu u MO i VS, novi elektronski materijali i iskustva u primeni savremenih informacionih tehologija u elektronskom obrazovanju i obuci kod nas i u zemljama regiona.\nPored domaćih, na skupu su učestvovali predstavnici MO zemalja regiona (R. Slovenije, R. Makedonije i Bosne i Hercegovine) i predstavnici MO K. Norveške i K. Švedske. Podršku skupu dao je Institut Džeferson kao implementator projekta Regionalne inicijative za napredno distribuirano učenje - RADLI.\nUčesnike skupa je pozdravio domaćin skupa pukovnik Goran Šimić i izneo kratku analizu aktivnosti u protekloj godini i planove razvoja učenja na daljinu.\nO Regionalnoj saradnji u oblasti e-obrazovanja i obuke i iskustvima u primeni savremenih tehnologija u e-obrazovanju u podršci za pripremu vežbe Viking 18, govorili su predstavnici Džeferson instituta i MO K. Švedske. Novi e-materijal za podršku u pripremi ljudstva za učešće u BMTF (Balcan Medical Task Forces), predstavio je predstavnik Srbije iz Balkanskih medicinskih snaga (BMTF).\nSkup je završen diskusijom o primeni učenja na daljinu u vojnom obrazovanju i obuci u kojoj se za diskusiju prijavio veliki broj učesnika, posebno iz zemalja regiona.\nPrvi “Trening za trenere” kurs u Beogradu\nPrvi “Trening za trenere” kurs održan je u Beogradu od 04. do 07. juna 2018. godine u okviru aktivnosti razvoja regionalne saradnje na polju učenja na daljinu (RADLI - Regionalna ADL Inicijativa).\nTema treninga je bila izrada “Analize potreba za obukom” kao ključne aktivnosti u organizovanju i izvođenju vojnog obrazovanja i obuke. Posebna pažnja je posvećena definisanju glavnih ciljeva i planova poštujući pedagoške i didaktičko-metodske principe a sve u cilju poboljšanja kvaliteta obrazovanja i obuke.\nKurs su realizovali pripadnici Koledža Univerziteta odbrane K. Norveške a učesnici su bili pripadnici Univerziteta odbrane MO Srbije, Makedonije i Bosne i Hercegovine.\nKombinacijom predavanja, plenarnih diskusija, rada po grupama, zadataka i pojedinačnih prezenacija, predavači su izuzetno motivisali polaznike treninga da što bolje primene prezentovane pristupe u svojim nacrtima analiza i iznesu svoja iskustva i predloge.\nSvi učesnici treninga su izrazili veliku zahvalnost predavačima i istakli da sa nestrpljenjem čekaju nastavak treninga na jesen u Ohridu.\nDodela uverenja 2017\nDana 26. decembra 2017. godine, u 13.00 časova, u centralnom holu Odseka za simulacije i učenje na daljinu Škole nacionalne odbrane Univerziteta odbrane, uručena su uverenja pripadnicima Ministarstva odbrane R. Srbije koji su završili kurseve za korišćenje platforme učenja na daljinu.\nKurs srednjeg nivoa je u 2017. godini završilo 19 pripadnika a napredni nivo kursa su završila 3 pripadnika Ministarstva odbrane.Uverenja je uručio načelnik Odseka za simulacije i učenje na daljinu pukovnik Goran Šimić koji je pozdravio sve prisutne i izneo kratku analizu usavršavanja u 2017. godini.\nPukovnik Šimić je istakao vrlo visoki nivo motivacije polaznika da stečena znanja o primeni platforme učenja na daljinu koriste u procesu nastave i obuke. Posebno je istakao timsku atmosferu za vreme trajanja usavršavanja i motivaciju polaznika da primene stečeno znanje iz oblasti učenja na daljinu u kreiranju elektronskih kurseva iz svoje oblasti.\n2. Konferencija RADLI (Regionalna inicijativa učenja na daljinu), 16. novembra 2017, Beograd\n16. novembra 2017. godine Centar za simulacije i učenje na daljinu (u daljem tekstu: CSUD) održao je sedmu konferenciju o učenju na daljinu. Zahvaljujući učesnicima iz Slovenije, Bosne i Hercegovine i Makedonije, istovremeno je bila regionalna konferencija. Naše kolege iz Norveške su takođe učestvovale, kao i uvek, od samog početka našeg zajed ničkog ulaganja u oblasti elektronskog učenja. Rektor Univerziteta odbrane, general-major Mladen Vuruna otvorio je konferenciju i pozdravio sve učesnike kojima je poželeo produktivan rad na skupu.\nNakon formalnog otvaranja, učesnici su mogli videti i čuti puno novih informacija o tome kako regionalne zemlje organizuju i obavljaju svoje vojno obrazovanje i obuku, koji su im ciljevi i planovi i konačno, kako koriste različite vrste savremenih IT tehnologija za poboljšanje ovih procesa. Predstavnici Norveške istakli su da njihova zemlja snažno podržava regionalnu saradnju u oblasti učenja na daljinu i da će ona nastaviti i u 2018. godini.\nDrugi deo konferencije bio je fokusiran na predstavljanje primera dobre prakse u učenju na daljinu: norveška prezentacija "ELearning - radi!" otvorila je sesiju koja je zaintrigirala auditorijum sa "za i protiv" pedagoških aspekata tradicionalnih nasuprot savremenih (e) pristupa učenja. Naredne prezentacije su pokazale različita iskustva kako e-učenje može, u isto vreme, poboljšati kvalitet obrazovanja i obuke i poštovati vreme i novac za učenike i nastavnike.\nU nastavku rada konferencije održan je prvi sastanak Upravnog odbora RADLI.\nU ime radne grupe RADLI, pukovnik Šimić je izveštavao o realizaciji regionalnih zadataka iz 2017. godine i planovima za 2018. godinu. Članovi Upravnog odbora su prihvatili izvještaj i dogovorili se o potpisivanju Memoranduma o saradnji RADLI, ukazujući na zadovoljstvo razvojem saradnje i radujući se budućim uspesima.\nRegionalna saradnja na polju naprednog distribuiranog učenja - obuka predstavnika regiona\nSastanak regionalne inicijative za napredno distribuirano učenje u Vojnoj akademiji (09.03.2017.)\n© 2021 VA. Sva prava zadržana.


Organizatori protesta: Optužbe za napad pokušaj jeftine manipulacije vlasti | Autonomija\nOrganizatori protesta: Optužbe za napad pokušaj jeftine manipulacije vlasti\n"Protestovaćemo mirno i dostojanstveno dokle god se ne raskrinka i poslednja njihova laž"\nOptužbe da su učesnici protesta „Jedan od pet miliona“ napali radnike „Gradske čistoće“ pokušaj je jeftine manipulacije vlasti koja na građanske proteste ne zna kako drugačije da odgovori nego lažima, saopštili su danas organizatori tog protesta.\nU saopštenju se navodi da nije bilo napada u Terazijskom tunelu gde su radnici JKP „Gradska čistoća“ skidali nalepnice koje su oblepili demonstranti, te da se to jasno vidi na snimcima koje je objavio zamenik gradonačelnika Beograda Goran Vesić.\n„Ovakav pokušaj obmane javnosti nije samo jalov, već i posebno bedan, jer su zloupotrebljeni radnici JKP Gradska čistoća za prljavu režimsku propagandu. I to nakon što su naterani, još tokom trajanja protesta, da uklone nalepnice sa lažima Aleksandra Vučića iz Terazijskog tunela, misleći valjda da će time sakriti ono što već cela Srbija dobro zna – da predsednik države laže“, navodi se u saopštenju.\nOrganizatori su ocenili da „Vučićevi portparoli“ učesnicima protesta pripisuju „ono što oni sami svakodnevno generišu i protiv čega građani protestuju širom Srbije – jezik mržnje i huškanje na nasilje“.\n„Organizatori protesta #1od5miliona im poručuju da takve manipulacije servirane preko partijskih tabloida neće još dugo trajati – protestovaćemo mirno i dostojanstveno dokle god se ne raskrinka i poslednja njihova laž“, poručuje se u saopštenju.\nDemonstranti su sinoć u Terazijskom tunelu lepili nalepnice sa neispunjenim obećanjima predsednika Srbije Aleksandra Vučića, a po završetku protesta zaposleni u Gradskoj čistoći su počeli da ih skidaju, što je naišlo na negodovanje jednog broja ljudi.


Tiket dana (nedelja, 09.06.2019) – Kladjenje.rs\nHomeTiket danaTiket dana (nedelja, 09.06.2019)\nTiket dana (nedelja, 09.06.2019)\nJuni 9, 2019 Peca Tiket dana 0\nZbog finala elitne grupa Lige nacija, danas neće biti utakmica kvalifikacija za Evropsko prvenstvo. Portugal i Holandija odlučiće o prvom šampionu ovog novoustanovljenog takmičenja, dok će u borbi za treće mesto igrati Engleska i Švajcarska. Pored ovih utakmica, biće i nekoliko ligaških mečeva širom Skandinavije. Na programu je i finale Rolan Garosa u muškoj konkurenciji, ukoliko vreme dozvoli, u Parizu se sastaju Rafael Nadal i Dominik Tim, dvojica tenisera koja su i prošle godine igrala završni meč na Otvorenom prvenstvu Francuske u tenisu.\nPortugalija – Holandija – T12+ @ 2.35 u 10Bet\nOvaj meč odlučiće o prvom pobedniku Lige nacija. Portugalci su domaćini, pa bi mogli da iskoriste tu činjenicu i vežu dve kontinentalne titule, onu sa Evropskog prvenstva u Francuskoj pre tri godine i ovu sad. Holanđani su iskoristili ovo takmičenje da se vrate u vrh evropskog, a verujemo da će uskoro i u vrh svetskog fudbala. Propustli su dva prethodna velika takmičenja, nije ih bilo u Francuskoj na EP, ali ni na Mundijalu u Rusiji. Govorilo se da su “lale” u velikoj krizi, ali su oni u konkurenciji dva poslednja šampiona sveta, Nemačke i Francuske, došli do prvog mesta u svojoj grupi i plasirali se na završni turnir Lige nacija. Ovde su u polufinalu bili bolji od Engleske i sigurno da nisu bez šansi ni u duelu sa domaćinom. Ipak, Portugalija ima Kristijana Ronalda, a ova selekcija sa njim i bez njega, nikako nije ista. Upravo je njegova blistava partija protiv Švajcarske u polufinalu garat da su oni favoriti. Naš predlog je Portugalija daje dva gola, a u kladionici 10Bet dobićete koeficijent 2.35.Registruj se na 10Bet\nŠvajcarska – Engleska – GG3+ @ 2.05 u Meridianbet\nPo nama, jedna potpuno bespotreba utakmica, koja će samo dodatno iscrpeti fudbalere nakon neverovatno naporne sezone. Uzmite, na primer Engleze. Za manje od godinu dana igrali su na Mudijalu, do njegovog završetka, borili se za treće mesto, onda je počela Premijer liga, a udbaleri iz četiri ekipe iz ove zemlje, bili su učesnici finala evropskih kupova. I sad još i ovo. Bili su reprezentativci “Gordog Albiona” blizu plasmana u finale, poništen im je gol zbog ofsajda u finišu meča sa Holanđanima, ali su poklekli u produžecima. Švajcarce je sam pobedio Kristijano Ronaldo, pa bi oni bili zafdovoljniji osvajanjem trećeg mesta, od razočaranih Ostrvljanja. Utakmica ne odlučuje o mnogo tome, pa predlažemo da odigrate na golove, jer nema razloga da se igra previše disciplinovano. Odigrajte gol-gol uz bar tri gola, sa kvotom 2.05 u kladionici Meridianbet.Registruj se na Meridianbet\nUkupna kvota na tiketu za nedelju u kladionici 10Bet iznosi 4.82.\nDerbi dana: Dominik Tim – Rafael Nadal: Završna predstava je repriza od prošle godine\nTiket dana (četvrtak, 12.04.2018)\nApril 12, 2018 Peca Tiket dana 0\nNaravno da će revanši četvrtfinala Lige Evrope okupirati pažnju ljubitelja fudbala, ali biće još nekoliko zaimljivih utakmica, taman dovoljno za tiket. Hobro – Midtjiland – GG @ 1.90 u 10Bet U danskom Kupu iznenađenja su […]\nTiket dana (četvrtak, 09.05.2019)\nMaj 9, 2019 Peca Tiket dana 0\nRevanš mečevi Lige Evrope, uz kompletno kolo francuske treće lige, uglavnom je kompletna ponuda za četvrtak. Naravno, ljubitelji tenisa pratiće nastavak dešavanja na Mastersu u Madridu. Čelsi – Ajntraht – 3+ @ 1.64 u 1xbet […]\nTiket dana (petak, 19.10.2018)\nOktobar 19, 2018 Peca Tiket dana 0\nVraćaju nam se fudbalske lige, pa je samim tim i kladioničarska ponuda mnogo bolja. Petak je samo uvod u veoma bogat vikend, u kome će se, pored fudbala, naći i odbojka, košarka i tenis. Inter […]


Smiruju se antivladini protesti u Iranu\nPro-vladini demonstranti u Iranu\nAntivladini protesti u Iranu slabe, dok je vlada suočena sa zahtevom da poboljša ekonomsku situaciju zbog koje su i izbile sedmodnevne demonstracije u kojima je poginula 21 osoba.\nGeneral Abdolrahim Musavim, koji je na čelu vojske, zahvalio je snagama bezbednosti što su uspele da “ugase požar” dok je ministar unutrašnjih poslova Abdolreza Rahmani Fazli saopštio da je širom zemlje u protestima učestvovalo 42 hiljade ljudi.\nSavetnik vrhovnog vođe ajatolaha Ali Hameneija je rekao da su “revolucionarni ljudi u Iranu na vreme odgovorili neprijateljima i onima koji su izazivali izlaskom na ulice”. Medjutim, savetnik Ali Akbar Velajati rekao je poluzvaničnoj novinskoj agenciji ISNA da “je glavni zahtev upućen vladi taj da se izbori sa ekonomskim problemima”.\nKritičari predsednika Hasana Rohanija kažu da je napustio siromašne time što je pokušao da podigne cene goriva – koje je pravdao borbom protiv nezaposlenosti. Ali, parlament će verovatno odbiti taj predlog predsednika.\nU međuvremenu, zvaničnik Bele kuće poručuje da će SAD tražiti informacije kako bi pokušale da uvedu sankcije za one koji su se obračunavali sa disidentima. Tokom protesta uhapšene su stotine ljudi. Američki predsednik Donald Tramp je na Tviteru podržao one koji protestuju protiv režima u Iranu. “Poštujem ljude u Iranu koji žele da smene korumpiranu vladu. Dobićete veliku podršku SAD kada za to dođe vreme”, napisao je Tramp.\nStejt department u novom saopštenju navodi da „osuđuje to što su ljudi stradali i što je uhapšeno najmanje hiljadu Iranaca“. „Pozivaju se vlasti da utvrde odgovornost onih koji su bili nasilni prema demosntratima, onih koji su doprineli cenzuri ili krali od ljudi u Iranu. A žrtvama režima poručujemo da neće biti zaboravljene“, navodi se u saopštenju Stejt departmenta.\nIranski ambasador u UN Golamali Košro poslao je pismo Savetu bezbednosti UN i generalnom sekretaru organizacije Antoniu Guterešu u kojem je napisao da “brojni apsurdni tvitovi” predsednika Trampa I potpredsednika Majka Pensa “podstiču Irance da čine problematične akte”.\n“Američka adminsitracija je prevršila svaku meru u kršenju međunarodnog prava koje propisuje civilizovao ponašanje u međunarodnim odnosima”, napisao je iranski ambasador.\nDelegacija SAD je zatražila od Saveta bezbednosti hitnu sednicu o protestima, ali ona još nije zakazana.\nPotpredsednik Majk Pens, u intervjuu za Glas Amerike, je citirao “čvrstu volju” Trampa da podrži demonstrante.\n“Znam da to daje nadu ljudima koji protestuju širom Irana i nastavićemo da ih podržavamo ne samo na rečima, već ako izazovu promene u svojoj zemlji SAD i druge zemlje će stajati uz ljude u Iranu koji žele prosperitetniju i slobodniju budućnost”, rekao je Pens.\nProtesti su najveći od 2009., kada su ljudi izašli na ulice zbog spornih rezultata predsedničkih izbora.\nTramp obećao podršku iranskom narodu


Benitez zadovoljan pozitivnom atmosferom - Sportske.net\nBenitez zadovoljan pozitivnom atmosferom\nMenadžer Čelsija, Rafael Benitez bio je oduševljen atmosferom koja je vladala danas na stadionu "Stamford Bridž" tokom meča sa Vest Bromvič Albionom.\nČelsi je danas zabeležio minimalnu pobedu protiv gostiju, ekipe VBA rezultatom 1:0, a menadžer "Plavaca", Rafa Benitez je bio veoma zadovoljan što su navijači prihvatili njegov apel za ujedinjenjem, upućen uoči ove utakmice.\n"Mislim da je atmosfera sada bila mnogo bolja i navijači su bili uz tim. Bilo je veoma lepo."\n"Navijači su shvatili da će timu biti mnogo lakše da ostvari zacrtane ciljeve uz njihovu podršku", izjavio je Benitez nakon meča sa VBA-om.\nInače, Špancu je bilo veoma teško da osvoji simpatije naviijača od kako je došao u klub ruskog milijardera Romana Abramoviča, zbog toga što je prethodno bio trener Liverpula.\nBenitezu je danas bilo veoma drago što je, nakon dužeg vremena, konačno dobio malo preko potrebne podrške od strane navijača, koja će veoma značiti i njemu i timu u predstojećim mečevima ekipe iz Londona.


Bela kuća: Nagorno-Karabah ─ primer gde su Rusija i SAD na istoj strani - Sputnjik Srbija\n03:43 28 Oktobar 2020\n22:49 07.10.2020 Preuzmite kraći link\nSukob u Nagorno-Karabahu (379)\nPregovori o situaciji u Nagorno-Karabahu u okviru Minske grupe OEBS-a primer su saradnje između Sjedinjenih Američkih Država i Rusije i to je jedna od tema gde se one nalaze na istoj strani, izjavio je savetnik Bele kuće za nacionalnu bezbednost Robert O'Brajan.\n„Između Sjedinjenih Američkih Država i Rusije postoje temeljne razlike. Ali čak i u tom slučaju postoje oblasti u kojima možemo raditi zajedno sa Rusijom. Na primer, sukob koji se sada razbuktao između Jermenije i Azerbejdžana. To je sfera u kojoj smo na istoj strani, kopredsedavajući Minskom grupom OEBS-a, pokušavajući da vratimo mir u region“, rekao je O'Brajan, obraćajući se studentima u Las Vegasu.\nOn je dodao da Rusija i SAD imaju široke mogućnosti za saradnju u borbi protiv terorizma.\nO'Brajan je takođe istakao da je Vašington zainteresovan i za saradnju sa Moskvom kada je reč o kontroli naoružanja.\nPakao rata u pozadini fronta u Azerbejdžanu: Geleri, smrt i suze /video/\nRusija, SAD, Nagorno Karabah


Ergela "Vučijak" najperspektivniji subjekat na području Prnjavora - Akta.ba\nErgela "Vučijak" je najperspektivniji subjekat na području opštine Prnjavor, ali, iako je situacija u ovom kolektivu stabilizovana, treba osmisliti dodatne sadržaje.\n06.07.2021. 13:20 / Izvor: SRNA\nErgela "Vučijak" je najperspektivniji subjekat na području opštine Prnjavor, ali, iako je situacija u ovom kolektivu stabilizovana, treba osmisliti dodatne sadržaje koji će privući ljude da je posjećuju, zajednička je ocjena ministra poljoprivrede, šumarstva i vodoprivrede Republike Srpske Borisa Pašalića i načelnika Prnjavora Darka Tomaša.\n"Nismo zadovoljni osmišljavanjem dodatnih sadržaja jer nije dovoljno imati samo dovoljno hrane za konje i novca za plate radnika, nego treba obezbijediti prihod od turističkih aktivnosti. Danas smo se dogovorili kako da pomognemo upravi Ergele", kaže Pašalić, koji je sa Tomašem razgovarao o Ergeli "Vučijak" i poljoprivrednoj proizvodnji u opštini Prnjavor.\nOn je rekao novinarima da očekuje da će se u ovaj projekat uključiti i druga ministarstva, prije svega Ministarstvo trgovine i turizma.\nPašalić ističe da je riječ o veoma interesantnom subjektu za koji je sada potrebno uraditi određene projekte.\n"Mi već imamo sredstva od prodaje objekta u gradu koji je bio u vlasništvu ergele i želimo do jeseni da počnemo konkretno raditi na terenu. Voljeli bismo da se već u toku godine vide konkretni rezultati", rekao je Pašalić.\nOn je, govoreći o temi poljoprivrednog zemljišta, naveo da, iako se smanjuje broj gazdinstava u Prnjavoru, nema pada proizvodnje, što je važan podatak, kao i da je Prnjavor i dalje važna lokalna zajednica kada je riječ o poljoprivrednoj proizvodnji, a prije svega proizvodnji mlijeka.\nPašalić je podsjetio da je u prošloj godini poljoprivrednim proizvođačima isplaćeno oko 4.000.000 KM direktnih podsticaja Vlade Republike Srpske, odnosno Ministarstva poljoprivrede, šumarstva i vodoprivrede, dok je godinu ranije taj iznos bio 3.500.000 KM.\n"Za jednu godinu imali smo 500.000 KM rasta, što dovoljno govori o tome da proizvodnja raste, iako imamo blagi pad broja gazdinstava. To je normalno, jer oni koji ne mogu više da se bave proizvodnjom nestaju, oni koji ostaju se ukrupnjavaju, specijalizuju, imaju veće prinose, veću i bolju proizvodnju", pojasnio je Pašalić.\nOn je naveo da je na današnjem sastanku u Prnjavoru razgovarano i o šumarstvu, lovstvu i vodoprivredi, kao i da je resorno ministarstvo na raspolaganju načelniku i svim stanovnicima ove opštine.\nNačelnik opštine Prnjavor Darko Tomaš rekao je da je zajednička želja da na ergeli bude napravljen iskorak i da ona dobije sadržaje koje javnost očekuje.\n"Naša namjera jeste da u narednom periodu budu sanirani infrastrukturni objekti i organizovana škola jahanja. Opština Prnjavor je preuzela obavezu da u što kraćem roku izradi projekte sanacije koje će dostaviti nadležnom ministarstvu", naveo je Tomaš.\nTomaš je napomenuo i da na području opštine Prnjavor ima još 1.300 hektara poljoprivrednog zemljišta koje nije adekvatno raspoređeno poljoprivrednicima, u okviru zakupa ili koncesije.\n"Za taj dio zemljišta je pokrenut spor sa bivšim preduzećima, u toku je postupak javnog izlaganja, a od dinamike uknjižavanja zemljišta na Republiku Srpsku koju obavlja Republička uprava za geodetske i imovinsko-pravne poslove zavisiće aktivnosti resornog ministarstva i opštine na podjeli zemljišta poljoprivrednim proizvođačima", rekao je Tomaš.\nPočinje implementacija projekata iz oblasti odbrane od poplava vrijednih 19 miliona eura\nEtFarm - digitalni alat koji olakšava rad poljoprivrednicima i kontroliše novac koji se investira\nFarmeri u RS za litar nafte treba da prodaju četiri litra mlijeka\nZa mljekare veoma značajna dodatna sredstva od Vlade Srpske\nDodatnih 7,4 miliona KM podrške mljekarskom sektoru\nU planu projekat navodnjavanja više od 200 hektara Nevesinjskog polja\nJU Ergela VUČIJAK Prnjavor\nLužani bb 78430 Prnjavor


Tramp: Nadam se napretku trgovinskog sporazuma sa EU • RTK\nAmerički predsednik Donald Tramp rekao je danas da je čuo kako je predsednica Evropske komisije Ursula fon der Lejien „vrlo težak pregovarač“, ali da se nada da će SAD i Evropska unija moći da ostvare napredak u pregovorima o novom trgovinskom sporazumu.\n„Sjajno je biti sa predsednicom Evropske komisije i ženom koja je, moram da kažem, veoma poštovana i čujem vrlo težak pregovarač, što je za nas loša vest „, rekao je Tramp novinarima uoči sastanka s njom na marginama Svetskog ekonomskog foruma u Davosu, prenosi agencija AP.\n„Trgovina odmah i sporazum između nas i jezgra Evrope je nešto što bismo svi želimo da možemo da sklopimo“, naveo je on.\nAmerička agencija dodaje da je ovo bio prvi susret fon der Lejenove sa Trampom, koji je imao mnogo nesuglasica s Evropom oko poreske i trgovinske politike, uključujući novi digitalni porez Francuza koji američki tehnološki giganti, kao što su Amazon i Gugl, moraju da plaćaju.\n„Mislim da ono što nikada ne bi trebalo da zaboravimo jeste da imamo dugu istoriju zajedničkih rudimenata, mnoštvo poslovnih ugovora, prijateljstvo“, rekla je fon der Lejen, dodajući da su američki i evropski narod dobri prijatelji i da to treba nadograđivati.\nTrampu je „trn u oku“ francuski digitalni porez zbog kojeg je njegova administracija najavila planove o uvođenju kaznenih carina do 100 odsto na uvoz sira, vina i drugih francuskoh proizvoda, na šta je Pariz zapretio da će uzvratiti udarac. Tramp takođe pokušava dobije trgovinske ustupke od Evropske unije, preteći joj tarifama na uvoz nemačkih automobila, uključujući BMW i Mercedes-Benc, dodaje AP.


Gi Savoj ponovo najbolji restoran na svetu – The PRESTIGE\nGi Savoj ponovo najbolji restoran na svetu\nPariski restoran Gi Savoj se, kao i prošle godine, našao na vrhu Liste, francuske tabele hiljadu najboljih restorana na svetu, čiji dobar deo zauzimaju japanski i kineski restorani\nLista je sastavljena na osnovu vodiča i gastronomskih kritika, a Gi Savoj je dobio 99,75 od maksimalnih 100 poena.\nSlede njujorški Bernardin i tokijski Kjubej s 99,50 poena, a zatim pariski Alen Dikas, Restoran skupštine grada u Krisijeu u Švajcarskoj i 11 Medison park u Njujorku sa 99,25. Kao i u prve dve Liste, Japan ima najviše predstavnika, 134. Slede Kina sa 123 i Francuska sa 118 restorana, a potom SAD sa 88.\nUspon Kine na Listi se objašnjava kompletnijom pokrivenošću gastronomskih vodiča, rekao je Jerg Ciprik, zadužen za skupljanje podataka. U Aziji ima mnogo više restorana nego u Evropi, pa je logično da se to odrazi na Listu – naveo je on.\nLista, koja se hvali nepristrasnom i objektivnom metodom, pokrenuta je 2015. godine, inicijativom francuskog ministarstva spoljnih poslova kao odgovor na uticajnu, ali kontroverznu britansku listu 50 najboljih svetskih restorana, optuživanu da ne pridaje dovoljno značaja francuskoj kuhinji.\nSastavljanje Liste nema finansijsku pomoć države, a njen algoritam uključuje podatke iz oko 550 izvora, uključujući turističke vodiče, gastronomske kritike u velikim listovima, specijalizovanim časopisima i sajtove kao što su Tripadvisor, La Fourchette i japanski Tabelog.\nNajskuplja zgrada - vrednost 8 milijardi dolara\nFiat novim modelom zaobišao Kragujevac\nIlon Mask najavljuje svemirska putovanja


Novi prelaz ka Mađarskoj\nPremijerka Srbije Ana Brnabić i mađarski ambasador u Beogradu Atila Pinter saglasili su se na današnjem sastanku u Beogradu da je neophodno raditi na otvaranju novih graničnih prelaza, kako bi se sprečilo dugotrajno čekanje na prelazima i maksimalno iskoristili kapaciteti saobraćajne infrastrukture.\nAna Brnabić je najavila otvaranje novog graničnog prelaza između Srbije i Mađarske u 2019. godini i nastavak razgovora o izgradnji zajedničkog železničkog graničnog prelaza sa ciljem povećanja efikasnosti i konkurentnosti železničkog saobraćaja.\nOna je rekla da će o tome biti reči na sednici dve vlade, koja će biti održana u narednom periodu, istakavši da je to pitanje posebno važno i zbog realizacije projekta brze pruge Beograd – Budimpešta, koji predstavlja prvi prekogranični projekat u okviru mehanizma saradnje „16+1“.\nAmbasador Pinter zahvalio je Vladi Srbije na sredstvima koje je izdvojila za izgradnju kotlarnice „Nova toplana“ u Senti, koja je sa pratećom infrastrukturnom instalacijom koštala skoro 213 miliona dinara.\nU opština Senta, sa većinskim mađarskim stanovništvom, za obnovu srednjoškolskog centra uloženo je 164 miliona dinara, a za Dom zdravlja 33 milona, što je prema oceni ambasadora Pintera, jasan pokazatelj brige za život građana koji pripadaju nacionalnim manjinama.\nNa sastanku je bilo reči i o saradnji na projektu Fruškogorski koridor, odnosno izgradnji autoputa od Novog Sada do Rume, navodi se u saopštenju Vlade.\nZahvalnost na podršci Francuske


Vulin u maju u Rusiji zbog jednog neobičnog povoda... - 24.04.2018, Sputnik Srbija\nRoman „Lepota“ srpskog ministra odbrane Aleksandra Vulina preveden je na ruski jezik i biće promovisan u maju u Sankt Peterburgu, saznaje Sputnjik. 24.04.2018, Sputnik Srbija\nrusija, vesti, svet, kultura, srbija\nRoman „Lepota“ srpskog ministra odbrane Aleksandra Vulina preveden je na ruski jezik i biće promovisan u maju u Sankt Peterburgu, saznaje Sputnjik.\nVulin nam je potvrdio da će se njegova knjiga, u prevedenom naslovu „Krasota“, uskoro naći pred čitaocima Ruske Federacije:\n„To je roman koji je napisan i objavljen u Srbiji. Moj izdavač je nakon prevođenja novele ’Mrak‘ bio zadovoljan odjekom, pa je preveo i ’Lepotu‘. U maju bi trebalo da budem i počasni gost Sajma knjiga u Sankt Peterburgu i da predstavim ’Krasotu‘“, izjavio je Vulin za Sputnjik.\n„Lepota“ je istorijski roman, čija je radnja smeštena u Srbiju, Vizantiju i ceo Mediteran u vreme sukoba braće Stefana i Vukana Nemanjića oko županskog prestola.


Ebiz.ba - ZAVOD ZA SAOBRAĆAЈ GRAĐEVINSKOG FAKULTETA U SARAЈEVU,p.o.Sarajevo\nZAVOD ZA SAOBRAĆAЈ GRAĐEVINSKOG FAKULTETA U SARAЈEVU,p.o.Sarajevo\nDjelatnost Instituta za saobraćajnice Građevinskog fakulteta u Sarajevu obuhvata: naučnoistraživačku, ekspertsku i visokostručnu i stručnu aktivnost u svim oblastima koje se tiču kopnene saobraćajne infrastrukture.\nNaučnoistraživački rad se realizuje u sklopu permanentnih nastojanja na odgoju naučnog kadra, kroz istraživanja za magistarske radove i doktorske disertacije. Drugi oblici naučnoistraživačkog rada su limitirani u posljednje vrijeme nedostatkom sredstava za njihovu realizaciju.\nEkspertski i visokostručni rad je izražen kroz svakodnevnu aktivnost kadrova Instituta, na izradi naučnih studija i ekspertiza iz oblasti saobraćajne tehnologije, te kroz konsultantske usluge drugim subjektima.\nStručna aktivnost se izvršava kroz izradu tehničke dokumentacije za uobičajene, složene i specijalne objekte niskogradnje. Osim toga, ostvaruje se saradnja sa privrednim subjektima, u zajedničkom rješavanju problema iz vlastitog djelokruga rada, te putem stručnih prezentacija i rasprava po tematskim pitanjima. U planu je i realizacija seminara i obuke za primjenu novih tehnologija u istraživanju i planiranju saobraćaja, kao i primjeni softvera za potrebe projektovanja.